Migranti u fokusu delegacije Parlamentarne skupštine BiH – Radio Feral\nU okviru obilaska svih zona i područja koja se susreću sa problemom smještaja i tranzita migranata u Bosni i Hercegovini delegacija zastupnika Parlamentarne skupštine BiH, okupljena oko Kluba za evropske integracije i sigurnosna pitanja, čiji rad podržava Međunarodni republikanski institut (IRI), posjetila je jučer Tuzlu i premijera Tuzlanskog kantona Denijala Tulumovića.\n„Bolja koordinacija svih nivoa vlasti sigurno bi polučila najbolji rezultat gledajući omjer uloženog i dobivenog“ rekao je premijer Tulumović.\n„Kantonalna vlada i zdravstveni sektor su voljni pružiti potrebnu pomoć i nositi se sa ovim problemom, ali u skladu sa nadležnostima i isključivo u institucionalnim okvirima“, rekla je ministrica zdravstva TK Dajana Čolić.\n„Osnovni problem je neprovedba postojećeg zakonskog okvira, a što je i rezultat blokade državnog parlamenta i državnog nivoa u cjelini“, stava je zastupnik u Parlamentarnoj skupštini BiH Jasmin Emrić.\nSličnog stava je i zastupnik Lazar Prodanović: „Vijeće ministara BiH se mora probuditi i preuzeti svoju izvornu nadležnost i odgovornost.“\nDelegaciju zastupnika osim zastupnika Prodanovića i Emrića, su činili i Mirjana Marinković – Lepić, Edita Đapo i Aida Baručija.\n← Servisne informacije za srijedu, 23.oktobar 2019. godine\nMIZ Kalesija pokrenuo akciju prikupljanja poljoprivrednih proizvoda za pripremu obroka za migrante →


9 načina da lako i brzo da se rešite prehlade, gripa i viroze - Mediflora\n9 načina da lako i brzo da se rešite prehlade, gripa i viroze\n9 načina da lako i…\nSvi znamo koliko i najbezazlenije prehlade mogu biti iritantne i u kojoj meri nam mogu otežati svakodnevne aktivnosti. Pogledajte 9 načina na koje možete zaustaviti prehladu na samom početku ili barem ublažiti njene simptome.\nU pitanju nije lažna reklama. Istraživanja pokazuju da uzimanje cinka odmah nakon pojavljivanja prvih simptoma može ublažiti njihovu ozbiljnost i trajanje. Uzimanje suplemenata takođe može da pomogne.\n2. Pronađite mir\n„Kada ste pod stresom vaš imuni sistem slabije reagije na viralne i bakterijske infekcije“, tvrdi Sanda Adamson, internista i nekadašnji predsednik Američkog koledža lekara.\n3. Povećajte unos vode\n„Hidracija održava naše nazalne kanale vlažnim, tako da mogu da se otarase malih čestica bakterija“, tvrdi Adamsonova.\nDokazi pokazuju da grgotanje vode u ustima nekoliko puta dnevno tokom sezone gripa može da pomogne da se otarasimo virusa.\n5. Popijte probiotik\nU nedavno sprovedenoj studiji, probiotički suplementi skraćivali su trajanje prehlade sa 6 na 4 dana, simptomi su bili blaži za trećinu i smanjili su broj dana koje su bolesne osobe provodile kod kuće.\n6. Probajte biljne lekove\nPostoje dokazi da malo poznata biljka Pelargonium sidoides može da smanji intenzitet prehlade, Poput cinka, kapi ove biljke bi trebalo uzimati na prvi znak prehlade.\n7. Povećajte unos vitamina D\nNije slučajnost da se prehlade najčešće pojavljuju kada na raspolaganju imamo najmanje sunčeve svetlosti. Pojedina istraživanja podržavaju uzimanje 800 do 1000 UI vitamina D3 tokom sezone gripa kod odraslih osoba kako bi se smanjio rizik od dobijanja prehlade i ubrzao oporavak.\n8. Pauzirajte sa vežbanjem\nRegularno umereno vežbanje je najbolje za odbijanje virusa, međutim, jednom kada se razbolite, napravite pauzu.\n9. Jedite beli luk\nBeli luk se koristi kao kućni lek zbog svojih navodnih antibakterijskih dejstava, ali njegov pravi efekat nikada nije detaljno proučavan. Međutim, pojedini dokazi idu u prilog tvrdnji da beli luk može da nas odbrani od prehlade.\nKategorija: Respiratorni sistem 12 januara, 2017\nPreviousPrevious post:Simptomi koji ukazuju da imate problema sa štitnom žlezdomNextNext post:Razlozi zašto smo stalno pospani zimi\n17 novembra, 2021\n18 avgusta, 2021\nBronhitis – prirodno lečenje\n18 maja, 2021\nKako sniziti povišenu temperaturu na prirodan način\n8 juna, 2018\nBronhijalna astma – uzroci i prirodno lečenje\nBRONHITIS I NJEGOVO LEČENJE\n4 decembra, 2017


Detrical 2000 20 šumećih tableta - Online apoteka Srbotrade\nUgljen dioksid, koji je neizostavan sastojak svih šumećih tableta, poboljšava propustljivost hranljivih materija što ubrzava njihovu apsorpciju kroz crevnu sluzokožu što je posebno važno kod starijih osoba i osoba sa slabijim probavnim sistemom. Šumeće tablete prave puferske tvorevine koje kada se pomešaju sa vodom imaju idelan pH a taj idealan razmer kiseline i baze obezbeđuje potpunu iskoristljivost hranljivih materija.\nPotpomaže normalno funkcionisanje imunog sistema. Pomaže u održavanju zdravlja kostiju. Pomaže održavanje normalne funkcije mišićnog sistema. Doprinosi normalnoj apsorpciji kalcijuma i fosfora. Učestvuje u procesu deobe ćelija.


Foto: easterndiocese.org / Privatna arhiva\nSpomenik Srbima u Akronu\nU malom mestu Amerike srpska tradicija živi 105 GODINA, a za nju se vezuju Tesla, Pupin, Dučić, ali i jedan HOLIVUDSKI VELIKA\nSveštenici, deca sa buketima cveća i brojni vernici, zajedno sa episkopom istočnoameričkim Irinejem obeležili su slavu i pričestili se, a on da je u porti hrama, prisustvovali osveštavanju novog spomenika. Spomenik je, kako su naveli, posvećen svim "Srbima, nevino stradalima za čija se grobna mesta ne zna i za sve one za koje nema ko da se pomoli i zapali sveće".\nOdlikovanje zaslužnih pojedinaca u Akronu\n- Međutim mnogi od njih nikada nisu stigli do Srbije jer su im brodovi potopljeni, a tela nestala. Crkva ih nije zaboravila - napomenuo je otac Dragan i dodao da o tome svedoči i podizanje spomenika u Akronu upravo "u čast upravo ovih hrabrih ljudi, čija se imena ne znaju".\nSlava u Akronu\nVladika Irinej zahvalio se vernicima što pomažu život crkvene zajednice. On je pozvao sve vernike ove parohije da i dalje pomažu svom svešteniku na izgrađivanju ove zajednice, kako bi sa ponosom svi mogli reći da su deca Svetoga Save, koji je našoj Crkvi darovao najveći dar - autokefalnost, koju ove godine slavimo po 800 put.


KATALONCIMA ROK ISTIČE SUTRA: Puđdemon do ponedeljka mora da odgovori na ultimatum Španije, inače...\nKatalonski predsednik Karles Puđdemon ima rok do ponedeljka da razjasni da li je proglasio nezavisnost tokom dvosmislenog govora koji je održao u parlamentu ranije ove nedelje.\nZamenica španskog premijera Soraja Saens de Santamarija izjavila je da katalonski lider Karles Puđdemon mora da odgovori "da" ili "ne" na zahtev koji su mu je postavio Madrid - da razjasni da li je ...\nHITAN SASTANAK U MADRIDU: Čeka se odgovor Španije na proglašenje nezavisnosti Katalonije i Puđdemonov zahtev za ...\nŠpanska vlada hitno će se sastati danas u Madridu kako bi odlučila o odgovoru na Puđdemonovo obraćanje katalonskom parlamentu u kojem je proglasio nezavisnost Katalonije, a potom tu odluku ...\nMinistar spoljnih poslova Španije Alfonso Dastis optužio je danas katalonskog lidera Karlesa Puđdemona za "prevaru" nakon što je on odložio proglašenje nezavisnosti Katalonije , i upozorio da bi ...\nPredsednik Vlade Katalonije Karles Puđdemon, njegov zamenik Oriol Žunkeras i predsednik parlamenta Karme Forkadel potpisali su deklaraciju o nezavisnosti, javila je televizija 24 Horas.\nDANAS SE REŠAVA SUDBINA KATALONIJE: Zaseda parlament, a evo šta bi sve moglo da se dogodi!\nJoš je neizvesno da li će na sednici katalonski parlament proglasiti nezavisnost posle referenduma, kako je to najavio katalonski lider Karles Puđdemont.\nDRAMATIČNO U KATALONIJI: Puđdemonu preti zatvor, policija čeka odluku\nKatalonskom predsedniku Karlesu Puđdemonu preti zatvor ako ostvari obećanje i proglasi nezavisnost Katalonije , piše Blumberg. Ako bude optužen za pobunu protiv vlasti mogao bi da dobije kaznu do 15 ...\nKatalonski lider Karles Puđdemon kazao je da Katalonija mora da bude nezavisna, ali je zatražio suspenziju proglašenja nezavisnosti od nekoliko nedelja, kako bi otpočeo dijalog sa Madridom.\nPredsednik Evropskog saveta Donald Tusk razgovarao je telefonom sa prvim čovekom Katalonije Karlesom Puđdemonom i zamolio ga da poštuje ustavni poredak Španije.\nPUĐDEMON PROGLASIO NEZAVISNOST KATALONIJE: Ovo nije lična odluka, ovo je rezultat referenduma (FOTO)\n- Ovde sam da održim dijalog. Sa poštovanjem. Pokušajte da razumete zašto smo morali ovo da uradimo, poručio je Špancima foto: Fonet Katalonski lider, Karles Puđdemon , svakog trenutka treba da ...\nPUĐDEMON PROGLASIO NEZAVISNOST KATALONIJE: Ovo nije lična odluka, ovo je rezultat referenduma\nFoto: Youtube/Printscreen 19.44- Niko ne prihvata i ne podržava ovo što se sada rekli, rekla je poslanica opozicije. 19.40 - Prihvatam mandat da Katalonija bude nezavisna država i formi republike.


/ Crna knjiga korporacija\nknjiga - Crna knjiga korporacija - Klaus Verner-Lobo,Hans Vajsautor - Nekoliko strana\nKlaus Verner-Lobo\tHans Vajs\tCrna knjiga korporacija\nSvet u kandžama velikih kompanija.Velike korporacije imaju, pre svega, samo jedan cilj, a to je da zarade što više novca. Cena ostvarenja ovog cilja jesu nehumani radni uslovi, nepoštovanje etičkih principa i uništenje životne sredine. Crna knjiga korporacija je međunarodni bestseler i jedna od najznačajnijih knjiga koje se bave mračnom stranom globalizacije.Finansijske i privredne krize, kao i koncentracija tržišta, promenile su svet u kojem živimo. Svega sto pedeset multinacionalnih kompanija dominira danas svetskom privredom. Autori se ne osvrću samo na nove globalne igrače poput Amazona, Fejsbuka, Gugla i Epla i njihovo izbegavanje plaćanja poreza, već i na već dobro poznate multinacionalne kompanije, kao što suBeneton i Bajer. Autori ukazuju i na to šta svako od nas može da preduzme ako želi da se društveno angažuje – jer živimo u vremenu kada su se metode i mogućnosti koje nam stoje na raspolaganju značajno promenile.„Ovo je najbolji primer istraživačkog novinarstva! Za svaku preporuku!“ Kurier„Ova dva novinara dokazala su da međunarodni koncerni gaze preko leševa kad je reč o stvaranju profita.“ Saldo\nSvet u kandžama velikih kompanija.Velike korporacije imaju, pre svega, samo jedan cilj, a to je da zarade što više novca. Cena ostvarenja ovog cilja jesu nehumani radni uslovi, nepoštovanje etičkih principa i uništenje životne sredine. Crna knjiga korporacija je međunarodni bestseler i jedna od najznačajnijih knjiga koje se bave mračnom stranom globalizacije.Finansijske i privredne krize, kao i koncentracija tržišta, promenile su svet u kojem živimo. Svega sto pedeset multinacionalnih kompanija dominira danas svetskom privredom. Autori se ne osvrću samo na nove globalne igrače poput Amazona, Fejsbuka, Gugla i Epla i njihovo izbegavanje plaćanja poreza, već i na već dobro poznate multinacionalne kompanije, kao što suBeneton i Bajer. Autori ukazuju i na to šta svako od nas može da preduzme ako želi da se društveno angažuje – jer živimo u vremenu kada su se metode i mogućnosti koje nam stoje na raspolaganju značajno promenile.„Ovo je najbolji primer istraživačkog novinarstva! Za svaku preporuku!“ Kurier„Ova dva novinara dokazala su da međunarodni koncerni gaze preko leševa kad je reč o stvaranju profita.“ Saldo Komentari


Otkup slomljenih mobilnih telefona / Beograd - Srbija /0607506502\nUkoliko Vam je telefon pukao i želite da ga prodate, ne brinite mi vršimo otkup slomljenih mobilnih telefona. Veliki problem koji može nastati prilikom određenog fizičkog oštećenja mobilnog uređaja nove generacije jeste neverovatno skupa popravka, a uz sve to i dug period koji se često zahteva tokom procesa. Nažalost ste imali ovakvo iskustvo, razočarali se što se Vaš mobilni telefon ne može blagovremeno popraviti i ponovo osposobiti za rad ili će Vas to koštati gotovo kao nov mobilni telefon, odlučili ste se za prodaju.\nNažalost, čak ni kvalitetna maska nije uspela da sačuva Vaš mobilni telefon prilikom pada?\nVaš touch sreen ekran je u manjoj ili većoj meri oštećen, ili čak nažalost sasvim polomljen, a ne želite ga popravljati ili Vam se adekvatna zamena samog kompletnog ekrana ne isplati?\nOštećenost touch screen ekran podrazumeva da je pomenuti ekran slomljen, ali da u isto vreme funkcionalnost LCD ekrana, odnosno matične ploče mobilnog telefona nije dovedena u pitanje i u upotrebljivom je stanju.\nVeć dugo se bavimo otkupom polomljenih mobilnih telefona različitih proizvođača i marki, kao i mnogobrojnih modela u okviru istih.\nZanimaju nas isključivo telefoni nove generacije, odnosno svi mobilni telefoni starosti 2-3 godine, shodno aktuelnoj tržišnoj potražnji, bez specijalnih ograničenja na određenog proizvođača.\nNapominjemo da na cenu u mnogome utiče ispravnost mobilnog telefona jer mušterije često ne prave suštinsku razliku između polomljenih i neispravnih telefona. Radi lakše saradnje razjasnićemo. Slomljeni mobilni uređaj podrazumeva određeno fizičko oštećenje, dakle defekt na samom mobilnom telefonu poput naprslog touch screen ekrana ili eventualnih drugih fizičkih nedostataka. Kada je reč o neispravnim mobilnim telefonima, u tu grupu mobilnih uređaja spadaju telefoni sa neispravnim LCD ekranom nastalim takođe usled fizičkog oštećenja ili bilo kog drugog uzroka, zato vodite računa kada nas kontaktirate i precizno pojasnite Vašu situaciju. Ukoliko sklopimo dogovor, realizacija saradnje može se obaviti i na Vašoj kućnoj adresi uz isplatu odmah.\nOčekujemo da nam se javite!


Nakon odluke o prekidu isporuke, Evropi je ostavljen samo jedan kanal za dobavljanje gasa iz Rusije, a da li će se to odraziti na našu zemlju, za portal 24sedam razjasnio je doktor Vojslav Vuletić, predsednik Skupštine Udruženja za gas\nOdluka Ukrajine da obustavi tranzit ruskog gasa ka Evropi preko gasne stranice koja se nalazi u zemlji u kojoj bukti susedski sukob već više od dva i po meseca naišla je na oštre reakcije Rusije.\nGasna stanica „Sohranovka" od danas ne prima gas, što je zvanično saopšteno dan ranije.\n- Operator gasnog transportnog sistema Ukrajine obaveštava da se od sedam časova 11. maja 2022. godine neće vršiti prijem gasa u gasni transportni sistem Ukrajine u tački „Sohranovka“ - precizirano je u saopštenju.\nUkrajinci su prethodno nekoliko puta skrenuli pažnju „Gaspromu“ da bi ova odluka mogla da bude doneta nakon što je Rusija zauzela Lugansku oblast.\n- Ove radnje prema važećem tranzitnom ugovoru su okolnosti više sile koje onemogućavaju ispunjavanje obaveza u „Sohranivki“, kao i graničnoj kompresorskoj stanici „Novopskov", koje trenutno ne kontroliše Nacionalni ukrajinski sistem za transport gasa. Kompanija je više puta obaveštavala „Gasprom" o pretnjama tranzita zbog dejstava pod ruskom kontrolom i zahtevala prestanak mešanja u rad objekata, ali su ovi apeli ignorisani - navodi se u saopštenju.\nUtiče li odluka o obustavi tranzita na Srbiju?\nVest o obustavi isporuke gasa odjeknula je i u Srbiji, gde su se mnogi zapitali kako će se ova odluka odraziti na našu zemlju. Tim povodom stupili smo u kontakt sa doktorom Vojslavom Vuletićem, predsednikom Skupštine Udruženja za gas, koji je za portal 24sedam objasnio zbog čega Srbije ne treba da bude zabrinuta.\n- To ne može nikako da se odrazi na Srbiju. Mi se snabdevamo sa juga, a to je na severu. Prema tome, ne može da se odrazi ni na koji način. Taj deo gasovoda je okrenut samo prema severu Evrope i ne pravi smetnje našem snabdevanju gasa - rekao je on i dodao:\n- Kroz Ukrajinu prolazi gasovod koji ide ka Mađarskoj i nama, i tim gasovodom smo se mi nekada snabdevali dok nije izgrađen „Balkanski tok“. On sad za nas ne radi, kao ni za Mađare.\nKako je Mađarska pominjala dobavljanje gasa brodovima i tankerima, doktor Vuletić nam je objasnio da takav transport nije komplikovaniji od uobičajenog, ali da je problem u tome što nema velikih količina tečnog prirodnog gasa (TPG).\n- To nije mnogo komplikovanije, nego nema tog gasa. Male su količine proizvodnje tečnog prirodnog gasa koji može brodovima, tankerima da se transportuje, tako da se na to ne treba mnogo oslanjati - kazao nam je naš sagovornik, i osvrnuo se na američka obećanja da će pomoći Evropi da prestane da bude zavisna od ruskog gasa:\n- Amerikanci su obećali da će ove godine da isporuče Evropi 15 milijardi kubnih metara gasa. Evropa troši godišnje 500 milijardi, što je tri odsto evropske potrošnje. Dakle, to su male količine na koje ne treba računati, u poređenju sa 200 milijardi koliko Rusija godišnje isporučuje Evropi.\nMinistarka Mihajlović: Srbija je bezbedna\nPovodom najave Ukrajine da će obustaviti tranzit gasa u Evropu oglasila se i ministarka rudarstva i energetike Zorana Mihajlović, koja je takođe podvukla da to neće uticati na Srbiju jer naša zemlja dobija gas iz „Balkanskog toka“.\nMihajlovićeva je podvukla da naša zemlja dobija gas redovno i u dovoljnim količinama.\n- Ukrajina će jedan deo gasa da preusmeri preko drugog gasovoda, a čak i da to ne urade, mi smo obezbeđeni po pitanju gasa - kazala je Mihajlovićeva.\nIstakla je da je veoma značajno to što Srbija dobija gas iz „Balkanskog toka“ i navela da to nije bilo tako do pre dve godine, kada je država imala mogućnost isporuke gasa samo iz Ukrajine.\n- Da danas imamo samo tu mogućnost, bili bismo u ozbiljnom problemu, naša industrija danas ne bi imala gas - kazala je ministarka Mihajlović.\nNa pitanje kada će početi pregovori Srbije sa Rusijom o novim isporukama gasa, Mihajlovićeva kaže da su preduzeća „Srbijagas“ i „Gasprom“ već počela da pregovaraju, te da je za našu zemlju važno da ima i povoljnu cenu gasa, ali i dovoljne količine.\nMinistarska rudarstva i energetike istakla je da naša zemlja prema postojećem ugovoru dobija šest miliona metara kubnih gasa na dnevnom nivou, te da imamo i određene ugovore za dodatne količine gasa.\n- Razlika između dnevnog i zimskog trošenja je 6:1, to znači da mi sada trošimo oko 4,5 miliona na negde 14-15 milona metara kubnih dnevno koliko trošimo zimi - objasnila je Mihajlovićeva.\nKada je reč o skladištu gasa u Banatskom Dvoru, ministarska podseća da je ono u većinskom vlasništvu „Gasproma", a da naša država ima udeo od 49 odsto, i ističe da se gas puni svakodnevno i da ga ima za naredna 24 dana.\nUkrajina ostavila samo jedan ulaz za tranzit ruskog gasa u Evropu\nUkrajina je ostavila samo jedan ulaz za tranzit ruskog gasa u Evropu, što značajno smanjuje pouzdanost snabdevanja gorivom, saopštio je „Gasprom“.\nPri tome je obim gasa koji se Nemačkoj isporučuje preko Ukrajine smanjen za 25 odsto u odnosu na juče.\n„Naftogas Ukrajine“ saopštio je u utorak da više nije odgovoran za transport gasa na teritorijama koje nisu pod kontrolom Kijeva, nazvavši to „višom silom“, a „Operator GTS Ukrajine“ najavio je od 11. maja prekidanje tranzita preko čvorišta „Sohranovka“ i kompresorske stanice „Novopskov“, koje su pod kontrolom ruskih snaga (na teritoriji LNR).\nTakođe je istaknuto da skoro trećina tranzita gasa iz Rusije u Evropu (do 32,6 miliona kubnih metara dnevno) prolazi kroz „Novopskov“.\nPosle početka specijalne vojne operacije za denacifikaciju i demilitarizaciju Ukrajine, zapadne zemlje pojačale su sankcioni pritisak na Moskvu. Restriktivne mere uticale su pre svega na bankarski sektor i isporuke visokotehnoloških proizvoda. Mnogi brendovi najavili su povlačenje iz Rusije.\nKremlj je ove mere nazvao ekonomskim ratom, ali je naglasio da je Rusija bila spremna za takav razvoj događaja. Banka Rusije preduzima mere za stabilizaciju situacije na deviznom tržištu - plaćanja za isporuku gasa „neprijateljskim zemljama" prebačena su u rublje.\nOsim toga, Vlada je pripremila plan za suprotstavljanje restriktivnim merama koji obuhvata oko sto inicijativa. Iznos njegovog finansiranja iznosiće oko trilion rubalja.\nRusija-Ukrajina Rusija Ukrajina Rusija Ukrajina vesti gas Srbija\nEksplozija odjeknula u Berdjansku: Luku obavio crni dim, sumnja se na teroristički napad? (FOTO)


Trenirajte sa Van Damom ONLINE - Muški magazin - trendovi, fitness, lifestyle, saveti, devojke...\nSigurni smo da je svaka osoba na svetu čula i pogledala makar jedan film legendarnog Žan Klod Van Dama. Ovaj čovek postao je akciona legenda koja je dominirala 80-ih i 90-ih godina i ostao je upamćen kao borac koji poseduje karakterističan kiks boks stil, kao i neverovatne udarce nogama.Naravno, njegov zaštitni znak uvek je bila špaga koju i danas može sa lakoćom da uradi.\nVan Dam danas ima 60 godina, ali uprkos njegovim godinama, on je i dalje u neverovatnoj fizičkoj formi i izlgeda kao mladić.\nOn je odlučio da pomogne svim ljudima koji su u karantinu i koji ne znaju kako da treniraju, pa je pokrenuo svoj Youtube kanal na kojem pokazuje različite vežbe. Van Dam vam objašnjava kako da radite najlakše vežbe i tako poboljšate držanje, ali i kako da usavršite malo ekstremnije i teže vežbe i transformišete vaše telo.\nAko želite da se aktivirate, ali ne znate kako, onda vam je naš savet da zapratite Van Dama na Youtube-u i da pogledate njegove odlične video klipove.\nJedan njegov video koji je postavljen pre samo 3 dana već ima preko milion pregleda, što samo govori koliko ga ljudi prate i podržavaju.\nPROČITAJTE SLEDEĆI TEKST: Kućni trbušnjaci za početnike


Prvi udar korona virusa na severnoj zemljinoj hemisferi je izdržan, uz zastrašujuće brojke o masovnosti oboljevanja i žrtvama, zbog čega se, uz upozorenja stručnjaka, mnoge zemlje pripremaju za takozvani drugi talas covid 19, koji se očekuje na jesen.\nStoga, dok su u pojedinim delovima Evrope već povučeni prvi koraci ka povratku na život kakav je bio pre pandemije korona virusa, pojedine zemlje u svetu, uključujući i neke na Starom kontinentu, pripremaju se za eventualni drugi talas COVID-19.\nBerlinski sajamski centar pretvara se u bolnicu\nPripreme za scenario drugog udara korona virusa već su u toku u Nemačkoj, gde pripadnici vojske pretvaraju jedan berlinski sajamski centar u bolnicu, dok će petina kreveta na odeljenjima intenzivne nege ostati kao rezerva za eventualni povratak covid 19 na jesen.\nNemačka kancelarka Angela Merkel pozvala na oprez zbog mogućeg preranog ukidanja restriktivnih mera\nSpecijalne bolnice koje su u Velikoj Britaniji izgradjene za borbu protiv korona virusa ostaju na raspolaganju a, kako je izjavio jedan od portparola vlade, izgradnja novih i dalje je u toku.\nŠto se tiče samog korona virusa, u nekim zemljama već je zabeležen ponovni porast broja zaraženih, a jedan od takvih slučajeva, pored Nemačke, je i Singapur, uprkos uspehu koji je tamo postignut u suzbijanju pandemije u ranoj fazi.\nLjudi iz inostranstva pretnja za Kinu\nKina, koja trenutno ima kontrolu nad situacijom, od jeseni će morati da sprečava, odnosno pod kontrolom drži prodor korona virusa na svoju teritoriju preko ljudi koji budu dolazili iz inostranstva, izjavio je za kineske medije Žang Venhong, vođa jednog ekspertskog tima iz Šangaja.\nKina trenutno ima kontrolu nad situacijom\nNa opasnost od novog talasa korona virusa tokom naredne jeseni upozorili su i predstavnici američkih zdravstvenih vlasti, a u saveznoj državi Nju Džerzi - drugoj u SAD po broju obolelih i umrlih od korona virusa - raspoloživi prostor u zgradama dve tamošnje bolnice pretvoren je u odeljenja za lečenje obolelih od COVID-19.\nU nedavnom intervjuu za "Vašington post", direktor američkih centara za kontrolu i prevenciju bolesti Robert Redfild upozorio je da bi jesenji talas korona virusa mogao predstavljati veći problem od sadašnjeg, zbog toga što će se pojaviti istovremeno sa epidemijom običnog gripa.\n"Istorija se ponavlja" govorio je ceo život: Španski grip mu odneo brata blizanca, a on je posle 100 godina PREMINUO OD KORONE\nKako je korona OBMANULA italijanske lekare: Ruski stručnjak posetio Bergamo i otkrio u čemu je Evropa POGREŠILA\nU izjavi za "Tajms", Robin Šatok, profesor na londonskom "Imperijal kolezdžu", izjavio je da nije poznato da li korona virus ima sezonski karakter, ali da se može očekivati da broj slučajeva COVID-19 ponovo poraste pošto počne normalizacija životnih prilika.


Vesti online / Vesti / Hronika / Teror u uniformi\nTeror u uniformi\nSmrt prodavca lubenica Vlade Marinkovića (55) na Vidikovačkoj pijaci usred rasprave sa beogradskim komunalnim policajcima, prelila je čašu žuči Beograđana koji su optužbama preplavili društvene mreže.\nOmražen: Narod se plaši "komunalaca"\nMedije krive da su zataškali poslednji teror ove partijske policije koju nazivaju četnicima, pošto idu u trojkama. Komunalcima o čijim se natprosečnim primanjima uveliko govori, oštro zameraju što se proglašavaju nenadležnim za rušenje dela Savamale i žmure na bahatosti nedodirljivih, dok koriste svaku priliku za uterivanje straha "raji".\nOčevici događaja tvrde da je nesrećni čovek imao sve dozvole za rad, a do smrti je maltretiran samo zato što je voće prelazilo granicu njegove tezge za 10 do 20 centimetara. Oni ističu da je Marinković kazao komunalcima da je imao dva infarkta, na šta mu je jedan od njih odgovorio:\n"E, sad ćeš da dobiješ i treći."\nKomunalni policajci su vinovnici mnoštva incidenata koje su ogorčeni građani objavljivali na internetu. Ženu koja nije imala kartu za gradski prevoz komunalna patrola je opkolila stavivši joj lisice na ruke kao najgorem kriminalcu, desilo se i da su prebili građanina u autobusu. Beogradski taksisti su blokirali prilaz Aerodromu kada je njihovog kolegu sa lisicama na rukama privela komunalna policija. Prozvani su telohraniteljima vlasti kada su novinarima portala Krik oduzeli mobilni telefon i fotoaparat jer su pokušali da pitaju gradonačelnika Sinišu Malog o njegova 24 stana u Bugarskoj.\nSupruga preminulog Ljiljana tvrdi da je komunalni policajac koji je sve započeo ostao sa rukama iza leđa dok je njen suprug pao i umirao.\nOčevidac sa pijace na Fejsbuku pojašnjava da je patrola MUP obezbeđivala komunalce dok su se ukrcavali u službeno vozilo, kao i da su otišli a da nisu pokušali da pruže pomoć nesrećnom čoveku.\nPredsednik Koalicije za nadzor javnih finansija Dragan Dobrašinović kaže za "Vesti" da Komunalna policija umesto da radi u interesu građana deluje kao otrgnuta od sistema i van svake kontrole.\n- Više su nalik SS jedinicama nego ozbiljnoj službi jer se iživljavaju nad ljudima. Vlast bi morala da stane na put toj bahatoj družbi - navodi Dobrašinović.\nKomunalna policija je, prema objašnjenju predsednika Policijskog sindikata Srbije Veljka Mijajilovića, preuzela veliki deo poslova MUP-a.\n- Kada su osnivani delovalo je kao da bivši gradski oci hoće nekakvu paralelnu policiju, mada sama ideja nije bila loša, prvenstveno zbog izgleda prestonice. Međutim, sa "komunalcima" je bilo suviše incidenata, a oni pri tom imaju mnogo manji obim poslova od nas i rade sa daleko manje rizika. Bojim se da je dosta zalutalih u komunalnu policiju i da bi to trebalo preispitati - kaže za "Vesti" Mijajilović.\n* "Šerifi" bez kazne i kontrole\n* Penzionisani policajac tukao decu i pretio njihovim roditeljima\n* Tuča komunalaca i prodavaca isped pijace\n* Komunalni policajci tukli izbeglicu!\nPetak 01.07.2016. 14:15\nDemokratijom je u Srbiji nemoguce doci do normalizacije u sistemu drzavne dominacije, bahatosti i korupcije "nedodirljivih" - koja je vidljiva cak i slepom coveku.


Vesti online / Vesti / Svet / Austrija se sprema za promenu rute, izbeglice krenule ka Albaniji\nAustrija se sprema za promenu rute, izbeglice krenule ka Albaniji\nAustrija se, posle zatvaranja balkanske rute, priprema za preusmeravanje talasa izbeglica, a na graničnom prelazu Nikelsdorf, iz pravca Mađarske, austrijska policija kontroliše vozila koja ulaze u tu zemlju.\nStroge kontrole na astrijskoj granici\nKako javlja dopisnik Tanjuga, policajci su, odmah na ulasku u Austriju zatvorili jednu traku i suzili drugu, čime su usporili tok saobraćaja, ne bi li imali uvid u svako vozilo koje prelazi na austrijsku teritoriju.\nKad im se automobil posebno učini sumnjivim, ili ima više mesta i putnika, oni ga isključuju iz saobraćaja i proveravaju putnike.\nGranični prelaz Nikelsdorf bio je prvi na udaru kada je talas izbeglica počeo da pristiže u Evropu. Preko tog prelaza je, sve dok Mađarska nije podigla ogradu prema Srbiji, ušlo više desetina hiljada izbeglica.\nPreko graničnog prelaza Špilseld iz Slovenije, proteklih dana migranti gotovo da više nisu ulazili u Austriju.\nAlbanija, nova ruta\nA dok se Austrija sprema za zatvaranje granica, izbeglice pronalaze novu rutu. Tako su mediji preneli da je grupa od 162 sirijske izbeglice stigla je nadomak grčko-albanske granice, nakon što je zatvorena ruta koja je vodila kroz Makedoniju i Srbiju.\nIzbeglice su iz grčke luke Pirej stigle do sela Konica, koje se nalazi na oko 12 kilometara od granice s Albanijom.\nPrema navodima medija, izbeglicama su u pomoć pritekle lokalne vlasti, seljani i predstavnici Crvenog krsta tako što su im obezbedili sklonište, hranu, odeću i ćebad.\n* Austrija prva spustila rampu\n* Haos sa migrantima počinje: Makedonija i Grčka zatvorile granice\n* Makedoncima prekipelo: Branimo EU od nje same\nMIA podseća da je albanska policija pojačala kontrole na granici sa Grčkom, a predviđeno je da joj se narednih dana pridruže policijski stručnjaci iz Italije. Zvaničnik albanskog ministarstva unutrašnjih poslova rekao je da se granica sa Grčkom nadzire non stop kao i da policija proverava područje koje se graniči sa Grčkom.\nTirana je navela da je spremna da preuzme svoj deo odgovornosti u izbegličkoj krizi u okviru "zajedničkog evropskog plana" i dodala da ima ograničene kapacitete za smeštaj izbeglica u tranzitu ka severnoj Evropi.\nSRBIJA Srbija diže i vojsku\nEX YU Nova izbeglička ruta: Na Jadranu cveta prodaja brodića\nSVET Balkanu preti humanitarna kriza\nSubota 12.03.2016. 16:50\nPametni Albanci, videli gde mogu da zarade.


Kanjiža, 8. april 2021. – Prilikom današnje posete i obilaska opštine Kanjiža, pokrajinski sekretar za privredu i turizam, dr Nenad Ivanišević, sa saradnicima, sastao se sa predsednikom Opštine, Robertom Fejstamerom, u zgradi Opštinske uprave i ovom prilikom razgovarao o specifičnim turističkim resursima kojima Opština raspolaže, u pogledu ugostiteljskih i smeštajnih kapaciteta, te reke Tise i njenog priobalja, koja sama po sebi predstavlja dragulj turizma ove lokalne samouprave. Kanjiža poseduje mnogo turističkih resursa koji su nedovoljno iskorišćeni, a kojima bi trebalo naći upotrebnu vrednost i dodatno ih plasirati putem adekvatne medijske kampanje na turističko tržište, kako domaće, tako i inostrano.\nStara Pazova, 7. april 2021. - Pokrajinski sekretar za privredu i turizam, dr Nenad Ivanišević, i pokrajinski sekretar za sport i omladinu, Dane Basta, posetili su danas Sportski centar Fudbalskog saveza Srbije, popularnu Nacionalnu kuću fudbala, čiji je renome na svetskom nivou obezbedio Opštini Stara Pazova mesto na mapi sportsko-rekreativnog turizma i profesionalnih sportskih obuka i priprema. Delegaciju Pokrajinske vlade primili su direktor Sportskog centra, Nenad Santrač, i šef službe marketinga i prodaje, Aleksandar Karadžić. Učesnici su razgovarali o samom značaju kapaciteta i infrastrukture samog Sportskog centra, o njegovoj afirmaciji u svetu sporta na globalnom nivou, kao i o saradnji sa resornim sekretarijatima u narednom periodu. Ivanišević je istakao da današnja poseta ima za cilj da istakne dobre primere i da je vreme da se istaknu oni koji su dobri u svom poslu.\nNovi Sad, 6. april 2021. - Pokrajinski sekretar za privredu i turizam, dr Nenad Ivanišević, i pokrajinski sekretar za poljoprivredu, vodoprivredu i šumarstvo, Čedomir Božić, održali su sastanak radne grupe za privredu i ponjoprivredu sa predstavnicima Udruženja vinara „Srem – Fruška gora“, a na inicijativu direktora Fonda „Evropski poslovi“ AP Vojvodine, Aleksandra Simurdića. Susret, tačnije prvi radni sastanak, upriličen je sa ciljem jačanja saradnje unutar relevantnih institucija radi maksimalnog korišćenja prirodnih resursa Fruške gore za razvoj vinskog turizma, kao i razmatranje mapiranja potencijala ove vinske regije, te resursa koji su u nedovoljnoj meri iskorišćeni. Sekretar Ivanišević je rekao da današnji susret jeste prvi korak ka izradi nove strategije razvoja turizma Vojvodine, te da je neophodno uspostaviti kontakte i razgovarati sa svim važnim subjektima koji u narednom, petogodišnjem periodu bi trebalo da pruže ,,jedinstven turistički proizvod“.


U 2017. još više novca iz budžeta za preduzetništvo | Kamatica\nPočetna > vest > U 2017. još više novca iz budžeta za preduzetništvo\nU 2017. još više novca iz budžeta za preduzetništvo\nTekst objavljen: 11.10.2016 12:25\nMinistar privrede Goran Knežević izjavio je da je u okviru Godine preduzetništva od 16 milijardi dinara do sada odobreno 9,5 milijardi i najavio da će u narednoj godini biti izdvojeno još više novca iz budžeta za podršku preduzetništvu.\n"Za sledeć godinu, a već smo imali sastanke sa Ministrastvom finansija i premijerom Aleksandrom Vučićem, omogućićemo i znatno veća sredstva iz budžeta", rekao je Knežević na konferenciji o malim i srednjim preduzećima, koju organizuje Švajcarsko-srpska trgovinska komora.\nKnežević je, takođe, rekao da Srbija primenjuje Stategiju za podršku razvoju MSP i preduzetništva od 2015. do 2020, kao i da je cilj da se do 2020. otvori više od 100.000 novih radnih mesta.\n"Možda to izgleda nekom previše optimistički, ali očekujemo da suzbijemo sivu ekonomiju i taj rezultat je vrlo ostvarljiv", naglasio je Knežević.\nMinistar privrede je kazao da su u okviru Godine preduzetništva u 2016. organizovane besplatne obuke za privrednike, koje je prošlo više od 11.000 polaznika.\nTo dokazuje, kako kaže, da je država uspela da ih ohrabri da se osmele i uzmu sudbinu u svoje ruke i upuste se u biznis.\nOn je podsetio da se od oko 16 milijardi dinara iz budžeta podrške preduzetništvu u 2016. godini, oko 4,4 milijarde dinara daje bespovratno.\n"Do sada je odobreno 9,5 milijardi dinara, ali imamo još zahteva i do kraja godine ćemo uspeti da realizujemo sva sredstva", kazao je Knežević.\nOn je naveo da u Srbiji ima oko 350.000 malih i srednjih preduzeća sa oko 850.000 radnih mesta.\nKnežević je rekao da je cilj da u Srbiji sektor MSP učestvuje, kao što je to slučaj u Švajcarskoj, sa više od 30 odsto u BDP-u.\nmala i srednja preduzeća razvoj preduzetništva pomoć preduzetnicima


Sportske.net - Da li ste znali da "Orlovi" putuju u Belgiju?\nDa li ste znali da "Orlovi" putuju u Belgiju?\nReprezentacija Srbije danas putuje u Brisel gde je u petak očekuje meč sedmog kola kvalifikacija za SP u Brazilu. Iako još uvek imamo teoretske šanse za odlazak na Mondijal, interesovanje javnosti za predstojeću utakmicu u Belgiji je mizerno.\nU nekim povoljnijim okolnostima, koje bi bile stvorene odgovornijim vođenjem reprezentacije Srbije, navijači u našoj zemlji danas bi se pripremali za jedan od odlučujućih mečeva za plasman naše selekcije na Svetsko prvenstvo u Brazilu.\nOvako, reprezentacija Srbije danas kreće u Brisel a da srpsku javnost nije ni briga, a ista doza interesovanja vlada i za predstojeći meč.\nMihajlovićevi izabranici odlaze na gostovanje Belgiji koja zauzima prvu poziciju u grupi "A" sa devet bodova više od "Orlova". Bez nekolicine suspendovanih i povređenih igrača naša selekcija pokušaće da ostane nesavladana o čemu je i selektor govorio pre polaska.\nReprezentativci su mahom obećavali da se neće predavati dok ima šanse i da su u Beogradu dokazali da mogu da se nose sa Belgijom.\nPo dolasku u Brisel naše reprezentativce očekuju još dva treninga a u četvrtak će se i selektor obratiti medijima kako bi izneo svoja očekivanja pred utakmicu.\nDuel Belgije i Srbije igra se na stadionu "Kralj Boduen" u petak sa početkom od 20 časova i 45 minuta.


Za trudnoću se drugačije kaže drugo stanje, a to stanje ostavlja posledice na mozak žene, utvrdila je jedna studija.\nMajčinstvo menja veličinu i strukturu onih delova mozga koji utiču na sagledavanje osećanja i razumevanje drugih.\nVećina tih promena traje najmanje dve godine nakon porođaja i što su izraženije to je emocionalna veza majke sa detetom jača.\nIstraživači sa Univerziteta u Lajdenu i Barseloni su magnetnom rezonancom skenirali mozak žena pre trudnoće i još jednom nakon što su prvi put postale majke.\nRezultati istraživanja koji su objavljeni u časopisu Nature Neuroscience su bili iznenađujući: gubitak sive mase u nekoliko regija uključenih u proces koji se zove socijalna spoznaja – sposobnost da se sagleda kako drugi ljudi doživljavaju stvari.\nPrema oceni jednog naučnika, posledice tog gubitka mogu da budu različite. Moguće je, preneo je „Njujork tajms”, da se taj gubitak sive mase negativno odrazi na kasniji život žene, ili može biti samo trenutna posledica stresa, načina ishrane ili nedostatka sna povezanih sa trudnoćom i porođajem.


Predsjednik Italijanskog nogometnog saveza potvrdio\nA. Vatreš 10.05.2021\nITALIJA Juventus će biti izbačen iz Serije A ako ne odustane od Superlige\nRonaldo: Juventus jedan od tri kluba koji je ostao uz projekt\nJuventus, jedan od zadnja tri kluba koji su branili projekt Superlige, neće moći učestvovati u sljedećem talijanskom prvenstvu ako ostane uključen u ovaj elitni takmičarski projekt, potvrdio je u ponedjeljak predsjednik Italijanskog nogometnog saveza Gabriele Gravina.\n- Ako Juventus ne bude igrao po pravilima, bit će van za nas. Prilikom prijave za sljedeće prvenstvo Serije A, bili bi isključeni ako se ne povuku iz Superlige - prenijeli su riječi Gabrielea Gravine neki talijanski mediji, prenosi Hina.\nKrajem aprila, reagirajući na pokušaj stvaranja Superlige od strane dvanaest evropskih klubova, uključujući i tri Italijanska, Italijanski nogometni savez je usvojio novo pravilo koje omogućava isključivanje iz prvenstva za momčadi koje bi učestvovale u privatnom takmičenju.\nU razgovoru za radio stanicu Rai Uno u ponedjeljak ujutro predsjednik Italijanskog nogometnog saveza također je rekao da je spreman djelovati kao "posrednik" u ovom sukobu jer ovaj "obračun klubova i UEFA-e nije dobar za italijanski nogomet i Juventus".\n- Želim pozitivno rješenje ove borbe - naglasio je Gravina.\nViše o temi Juventus FC\n02.05.2021 u 21:35\nJuventus FC Serie A Italija Superliga


AIDA ĆOROVIĆ: Srbija mora da se suoči s onim šta je radila, prećutala i dozvolila tokom ratova devedesetih | Aktuelno\nAIDA ĆOROVIĆ: Srbija mora da se suoči s onim šta je radila, prećutala i dozvolila tokom ratova devedesetih\n''Jedino što Srbiju može da spasi je da pogleda otvoreno sebi u oči i jasno i glasno da prizna što je uradila u ratovima devedestih, koliko je odgovorna za smrti hiljada ljudi. I tek kada za to bude imala snage, za Srbija će moći da krene naprijed'', zaključila je Aida Ćorović.\nNa Dan borbe protiv fašizma i antisemitizma, 9. novembra, Ministarstvo unutrašnjih poslova zabranilo je skup Inicijative mladih za ljudska prava na kome je najavljeno krečenje murala osuđenom ratnom zločincu Ratku Mladiću na Vračaru u Beogradu. Mural se pojavio se na Vračaru, na uglu Njegoševe i Alekse Nenadovića jula 2021. godine. Međutim, iako mural nije okrečen, tog dana su dvije aktivistkinje Aida Ćorović i Jelena Jaćimović spontano u prodavnici u blizini murala kupile karton jaja i gađale Mladićev mural. One su potom privedene u Policijsku stanicu Vračar, ali su poslije nekoliko sati puštene.\nMural osuđenom ratnom zločincu Ratku Mladiću koji je odgovoran za genocid u Srebrenici još uvijek stoji na uglu Njegoševe i Alekse Nenadovića gdje ga je naslikala navijačka grupa Fudbalskog kluba Partizan Grobari Vračar, ali Aida Ćorović se nada da će uskoro doći do pada sistema koji dozvoljava i obezbjeđuje mural posvećen odgovornom za genocid.\nIpak, jaja koje su aktivistkinje bacile – imalo je i simboliku.\n„Jaje je nukleus života, iz jaje se rađa život, mi se rađamo iz jajeta, iz jajne ćelije i jaje na mnogo načina jeste svojevrstan simbol i ja bih zaista voljela da vjerujem da poslije svega ta jaja koja smo mi bacile na mural osuđenom ratnom zločincu jeste simbol novog života, novog vremena koje dolazi u Srbiju“, kazala je Aida Ćorović za podkast Ogledalo.\nAida Ćorović u antiratnom pokretu u Srbiji je od početka – od 1992. godine kada je i rat u bivšim državama socijalističke Jugoslavije bio u usponu. Beogradski krug, Centar za antiratnu akciju, Žene u crnom samo su neke organizacije u kojima je aktivistički učestvovala.\nSa grupom prijatelja 1994. godine u rodnom Novom Pazaru osniva jednu od prvih lokalnih nevladinih organizacija Urban In na čijem je čelu bila nepunih 20 godina. Podjednako se borila protiv fundamentalizma i nacionalizma Srba i Bošnjaka, pa je zbog svoje aktivnosti u sprječavanju vehabijstva (islamističkog militantnog pokreta) imala više od dvije godine policijsku zaštitu.\nUpravo na osnovu toga, Aida Ćorović kaže da zna kako postupaju profesionalni policajci, ocjenjujući da način na koji su Jelenu Jaćimović i nju priveli zbog bacanja jaja na Mladićev mural nije u skladu sa pravilima službe.\n„Očigledno je da naša policija zapošljava desničare, da zapošljava te huligane, te momke sa margina”, navela je Ćorović.\nMeđutim, dodala je i da je u tretman u policijskoj stanici Vračar bio drugačiji i da su se svi trudili da budu ljubazni.\n“Vrh države se mnogo unervozio i to je jako dobro jer su oni potpuno neočekivano pokazali brutalnost i riješenost da po svaku cijenu, da po cijenu života brane svoje simbole, mi znamo da se približavaju izbori, i očigledno da Aleksandar Vučić sa svakim izborima podiže svoju ljestivicu brutalnosti, podiže ikonografiju, on sve više nacionalistički zbija redove”, ocijenila je Aida Ćorović.\nOna ističe i da je to privođenje otkrilo da se i u policiji nalaze ekstremni desničari.\n„Oni izgleda imaju zadatak da zastrašuju građane i građanke koji se drznu da nešto urade, oni treba da brane otačastvo, da brane te desničarske simbole“, rekla je Ćorović.\nPodrška, ćutanje i napadi povodom simboličnog akta\nDan nakon što su Aida Ćorović i Jelena Jaćimović bacile jaja na mural Ratka Mladića, Đorđo Žujović, član Socijaldemokratske partije Srbije, koalicionog partnera vladajuće Srpske napredne Stranke, bacio je farbu na mural Ratka Mladića.\nPokušaja krečenja i uništavanja ovog murala bilo je u više navrata tokom ljeta, pa su tako nepoznate osobe bacale crnu farbu na lice Mladića, nekoliko puta je mural osvanuo sa crvenim Mladićevim rukama simbolizujući krv strijeljanih Bošnjaka iz Srebrenice, a i poslije Žujovićevog bacanja farbe desio se još jedan slučaj uništavnja murala.\nMeđutim, nepoznati mladići su, u poslednja dva slučaja, preko dana čistili i popravljali mural osuđenom ratnom zločincu.\nAida Ćorović pozdravlja svaki čin uništavanja Mladićevog murala, jer smatra da je to vid otpora vladajućem nacionalističkom diskursu.\nNeki opozicioni pokreti i partije javno su podržali Jelenu Jaćimović i Aidu Ćorović istog dana kada su uhapšene i učestvovali su na protestu u subotu, 13. novembra, pod nazivom „Mural mora pasti“.\nSa druge strane, političari iz desnog opozicionog bloka, poput advokata Vladimira Gajića, funkcionera desničarske Narodne stranke Vuka Jeremića, optužili su Aidu Ćorović da je ovim činom 9. novembra skrenula pažnju sa izmjena Zakona o referendumu.\n„Vladimir Gajić nije ništa rekao što nije drugačije od onoga što on godinama radi i vjeruje. On je po svemu pobornik i ratnih zločina, i Ratka Mladića, to je njegov stav, to je njegovo opredjeljenje u krajnoj liniji i samo je pokazao da ovakvim glupavim izjavama samo sebe može da diskvalifikuje”, poručila je Ćorović, podsjetivši i da su pomenute zakonske izmjene zapravo samo potvrđene tog dana, a da se o njima pričalo posljednjih šest mjeseci.\nOsim podrške i napada bilo je i ćutanja nekih stranaka za koje Ćorović smatra da nisu željele da se opredijele prema liku i djelu Ratka Mladića.\n“Prosto se udvaraju svojim biračima, to jesu bolne teme i sigurna sam da će svaka stranka koja se na taj način opredijeli prema ratnim zločinima i ratnim zločincima izgubiti desničarske birače, ali to mora jednom da se desi. Prije ili kasnije, taj bolni rez mora da se desi”, ističe Ćorović.\nSistem – najveća kočnica za suočavanje sa prošlošću\nAktivistkinja Aida Ćorović za podkast Ogledalo istakla je i da krečenje murala ratnim zločincima neće ništa promijeniti, ali da je to jedan od prvih koraka ka onome što je Srbiji potrebno – da se osvrne na to što je radila, prećutala i dozvolila tokom ratova na teritoriji bivše socijalističke Jugoslavije.\n“Suština priče je da mi moramo, prije svega kroz obrazovni sistem da se obračunavamo sa našom prošlošću. Da u udžbenicima ne piše da su Ratko Mladić, Radovan Karadžić heroji, da je Slobodan Milošević heroj, da su četnici i partizani isto, sve te relativizacije…, već da se otvoreno jasno i glasno kaže – ne, mi se odričemo tog srama naše prošlosti”, rekla je Ćorović i kao primjer navela Njemačku koja je deceniju, dvije nakon Drugog svjetskog rata krenula sa denacifikacijom i došla do trenutka kada odlazeća kancelarka Angela Merkel poručuje da na Holokaustu Njemačka treba da uči za budućnost.\nIpak, ona ne očekuje da će se to brzo desiti u slučaju Srbije, upravo osvrćući se na njemačko iskustvo, ali dodaje da suočavanje s prošlošću ne smije da bude eksluzivna tema, već svakodnevna stvar.\n„Jedino što Srbiju može da spasi je da pogleda otvoreno sebi u oči i jasno i glasno da prizna što je uradila u ratovima devedestih, koliko je odgovorna za smrti hiljada ljudi. I tek kada za to bude imala snage, za Srbija će moći da krene naprijed“, zaključila je Aida Ćorović.\nREGION Aktuelno - 12.06.2022-07:28\nVeseli se srBski rode, dobio si novog heroja!\nPOLITIKA Balša Knežević - 16.03.2022-11:54\nPiše: Balša Knežević Pobornici neočetništva i velikosrBstva imaju razloga za slavlje jer su danas dobili još jednog sertifikovanog zločinca kojeg će moći da dodaju u...\nREGION Aktuelno - 07.03.2022-07:27\nNa uglu ulica Njegoševe i kralja Milutina u beogradskoj opštini Vračar, od milja zvanoj “Vračar historical”, osvanuo je mural sa likom predsjednika Rusije Vladimira...\nBeograd: Mural s likom Vladimira Putina osvanuo na Vračaru\nREGION Aktuelno - 05.03.2022-19:10\nNa uglu ulica Njegoševe i Kralja Milutina u beogradskoj opštini Vračar danas je osvanuo mural s likom predsjednika Rusije Vladimira Putina, na kome ćirilicom...\nVrati se u svoju vukojebinu pa se suočavaj sa čime god hoćeš. Najela si se ti u Beogradu, pa pobesnela …


Gagić: Pomoć borcima kupovanje socijalnog mira\n2464\tObjavljeno 06 april 2021 Autor: Bojan Trgić\nKomentarišući Javni poziv za dodjelu novčane pomoći socijalno ugroženim i nezaposlenim borcima, predsjednik Gradske boračke organizacije Gradiška Milovan Gagić je poručio da je ovo samo neka vrsta kupovanja socijalnog mira i da borcima treba trajno sistemsko rješenje.\nNa osnovu zaključaka predsjednika Boračke organizacije Republike Srpske, Vlada Republike Srpske je formirala radnu grupu sastavljena iz članova Boračke organizacije Republike Srpske i drugih organizacija proisteklih iz Odbrambeno-otadžbinskog rata. Ta radna grupa je donije ovakav jedan dokument ali je u startu vidljivo da pomenuta grupa nije komptetentna za ovakvo nešto, ističe predsjednik Gradske boračke organizacije Gradiška Milovan Gagić.\n“Pomenuta radna grupa ne zna kakvo je stanje na terenu. Zato ovaj Javni poziv ima mnogo nedostataka, koji se ogladaju u, prije svega, velikom broju stavki koje se nalaze u ovom dokumentu, zbog čega borci masovno odustaju od zahtjeva, isto tako postavljen je uslov od 60 godina starosti, pa borac koji ima 60 godina i jedan mjesec ne može na ovo aplicirati, a oni su itekako u stanju potrebe za ovom pomoći. Isto tako ovo je jednokratna novčana pomoći za koju ne znamo u kom je iznosu, što je takođe lose urađeno.”\nGagić dodaje i to da se na zadnjoj stranici nalazi i dio o podnosiocu zahtjeva, koji je kaon eka vrsta imovinskog kartona, umjesto da to bude socijalna karta, pa su tu brojne stavke postavljene nepotrebno, potput pitanja za imovinu i tako dalje.\nOno što borcima treba je sistemsko rješenje, a ne jednokratne novčane pomoći. Gradska boračka organizacija i pored svega poziva borce da apliciraju na pomenuti javni poziv, jer je, kako oni kažu, svakom borcu svaka marka u ovom vremenu dobro došla ali apeluje na institucije da postoji samo jedno rješenje za borce. Brcima se jedino može pomoći sistemskim trajnim rješenjima a to podrazumijeva izmjene zakonskih akata vezanih za prava boraca prvenstveno Uredbe o boračkom dodatku.\nBojan Trgić\tMilovan Gagić\tBoraka organizacija Gradiška


Najmodernija toplana na biomasu nadomak Zenice | Kakanj-X\nNajmodernija toplana na biomasu nadomak Zenice\nUprkos nekoliko svijetlih primjera, izostanak političkog dogovora koči razvoj energetske efikasnosti u BiH.\nEnergetska kriza u Evropi ponovno je pažnju vlada i javnosti usmjerila ka potrebi ušteda i pronalaska alternativnih izvora.\nProjekti energetske efikasnosti tako su došli u prvi plan, pa će u budžetima većine država i narednih godina njihovo finansiranje činiti značajnu stavku.\nToplanu pokreće drvna biomasa\n„Najmodernija toplana na biomasu u naselju Nemila pokraj Zenice koštala je dva i po miliona eura, a njena izgradnja rezultat je saradnje lokalnih vlasti sa Češkom razvojnom agencijom“, javio je Avram.\nToplanu pokreće većinom drvna biomasa, koje ovdje ima u izobilju, tako je više od 80 domaćinstava u Nemili prestalo sa loženjem drva i uglja, a to im je, izuzev čišćeg vazduha, donijelo uštedu u grijanju od 30 posto.\n„Mi na mreži imamo priključeno otprilike oko jednu trećinu, dakle imamo priključeno jedan megavat i u protekloj sezoni smo uradili jednu anketu sa stanovnicima Nemile, pa je u narednom periodu jedan od naših prioritetnih zadataka povećanje kapaciteta koji će veoma bitno uticati na kvalitet zraka u samom naselju Nemila“, priča Kasim Sarajlić, direktor JP “Grijanje“ Zenica.\nToplanom je riješen problem grijanja jedne od najvećih osnovnih škola u regiji, a hiljadu i po učenika iz Nemile i susjednih naselja više ne mora ovisiti o nekoliko dotrajalih kotlovnica.\nUloženo trideset miliona eura\nNa slične razvojne projekte opština Zenica je u posljednjih pet godina izdvojila više od 30 miliona eura.\n„Jedan dio sredstava je obezbijeđen posredstvom kreditnih linija ali, na našu veliku sreću, većina projekata je zapravo finansirana iz lokalnog budžeta“ kazala je Amra Mehmedić iz zeničke Agencije za ekonomski razvoj.\nModernizacija sistema javne rasvjete u Zenici još je jedan projekat energetske efikasnosti, a na njemu ovaj grad godišnje uštedi više od 150.000 eura.\nUprkos nekoliko svijetlih primjera, koncept energetske efikasnosti još nije zaživio u Bosni i Hercegovini, iako je na to obavezuju međunarodni ugovori.\nNadležnost nad ovom oblašću pripada bosanskohercegovačkim entitetima.\nČeka se usvajanje državnog zakona\nFederacija BiH, za razliku od Republike Srpske, još nema zakonski okvir za provedbu mjera energetske efikasnosti, a čeka se na usvajanje državnog zakona.\n„Trenutno smo u fazi donošenja zakonskog osnova koji je temeljni osnov za donošenje akcionih planova na entitetima. A za državu je, kao takav, napravljen, međutim nije usvojen na Parlamentu BiH jer je to političko pitanje“, izjavila je za Al Jazeeru Jasmina Katica iz Federalnog ministarstva prostornog uređenja.\nA ozbiljnosti ovakve prepreke nisu u potpunosti svjesne kompanije, uglavnom njemačke, koje su na sarajevskom sajmu Renexpo predstavile svoje proizvode iz oblasti energetske efikasnosti.\nSve dok izostanak političkog dogovora bude kamen spoticanja u razvoju ove izuzetno unosne privredne grane, privlačno bh. tržište bit će izvan njihovog dosega, a iz tržišne utakmice ispast će i domaće građevinske firme, kojima bi otvaranje ka evropskim trendovima u toj oblasti donijelo, toliko potrebne, poslove.


RTCG - Radio Televizija Crne Gore - Nacionalni javni servis :: Ekonomija :: Uručeno 160 vaučera za kupovinu stanova\nPR Centar [ Objavila M.L.B. ]\nHILJADU PLUS 19. 10. 2018. 10:33 >> 22:27 0\n„U ovom ciklusu obezbijedili smo uslove koji su zaista povoljni nego što smo se i sami nadali da ćemo postići, ali smo postavili ljestvicu visoko i nismo odustajali. Kamatna stopa je fiksna, 2,99 odsto, što je dva odsto jeftinije u odnosu na tržišne vrijednosti“, kazao je Radulović.\nOn je naveo da je taj resor nastojao da registruje najveće prepreke koje građani imaju prilikom rješavanja stambenog pitanja, kako bi, kako je kazao, učinio Projekat dostupnijim i povoljnijim.\n„Uvidjeli smo da je to taksa za obradu kredita, koju smo takođe ispregovarali i snizili na 0,3 odsto, što je tri puta niže. Na kraju smo se borili sa onim što je korisnicima najteže palo, a to je sopstveno učešće. Nakon dugih pregovora, uspjeli smo da se dogovorimo sa svojim partnerima da ovom krugu, u ovoj fazi, učešće nije potrebno“, rekao je Radulović.\nOn je kazao da je interesovanje za Projekat bilo veliko i da je, kako je naveo, obezbijeđeno 741 stambenih jedinica u osam opština.\n„Na prvoj dodjeli, vaučere je dobilo 116 samohranih roditelja, 17 porodica koje u svom domaćinstvu imaju osobu sa invaliditetom, 13 domaćinstava koja imaju djecu sa smetnjama u razvoju, deset osoba sa invaliditetom, dva lica koja su bila djeca bez roditeljskog staranja i dva lica koja su bila žrtve nasilja u porodici“, naveo je Radulović.\nOn je rekao da je, u protekla dva kruga preko 800 porodica, odnosno više od 2.000 osoba, riješilo svoje stambeno pitanje, što je, kako je ocijenio, značajan broj za državu koja ima 650 hiljada stanovnika.\n„Imamo stambene jedinice obezbijeđene u južnom, centaralnom i sjevernom regionu. Očekujem da će broj vaučera koji ćemo moći da podijelimo biti oko 350, 400. Zbog toga smo već otpočeli nove pregovore sa bankom, da vidimo da li možemo da otvorimo i četvrti krug i mislim da smo na dobrom putu“, kazao je Radulović.\nDobitnik vaučera, Mirko Milačić, kazao je da živio kao podstanar prethodnih pet godina i da mu je to veoma značajna prilika za rješavanje životnog pitanja.\n„Nisam znao ranije za ovaj projekat, ove godine sam saznao i aplicirao i veoma sam zadovoljan. Uslovi kredita su odlični, mnogo povoljniji u odnosu na one koji se nude na tržištu“, rekao je Milačić.


Aung San Su Ći primila Nobelovu nagradu za mir poslije 21 godinu - Vijesti.me\n17 GODINA IZOLACIJE\nFoto: yahoo.com Autor: Tanjug\nLiderka mjanmarske opozicije Aung San Su Ći danas je u Oslu i zvanično primila Nobelovu nagradu za mir koja joj je dodijeljena prije 21 godinu dok je bila u kućnom pritvoru, istakavši tom prilikom da joj je nagrada pomogla da prevaziđe osjećaj izolacije.\n"Apsolutni mir u našem svijetu je nedostižan cilj", rekla je Su Ći u govoru povodom primanja nagrade dodavši da je dug put do pune političke slobode u Mjanmaru.\nOna je rekla da u zemlji još uvijek ima etničkih sukoba ali i političkih zatvorenika i da postoji bojazan da će, pošto su najpoznatiji zatvorenici oslobođeni, oni nepoznati ostati zaboravljeni u zatvorima, prenosi Rojters.\n"Često sam se tokom kućnog pritvora osjećala kao da nisam dio stvarnog svijeta",\n"Apsolutni mir u našem svijetu je nedostižan cilj", rekla je Su Ći u govoru povodom primanja nagrade\na dobijanje Nobelove nagrade 1991. godine "me je učinilo ponovo stvarnom", rekla je Su Ći.\nNjena posjeta Evropi, prva od 1988. godine, obilježava novi iskorak u političkim promjenama koje su zahvatile posljednjih godinu i po dana Mjanmar, nekadašnju Burmu, kojom su vojne vlasti vladale skoro pola vijeka.\nSu Ći koja je više od 17 godina provela u kućnom pritvoru, takođe će prvi put poslije više od dvije decenije imati i porodični skup u Britaniji, gdje će prema predstavniku njene partije, sa dva sina i unučićima 19. juna proslaviti 67. rođendan.\nSu Ći u Oslu s norveškim premijerom Jenson Stoltenbergom na konferenciji za novinare, nakon primanja Nobelove nagrade


Rakić je kazao da je došao u Jarinje nakon informacije da se okupio srpski narod koji je uznemiren i uplašen za svoju bezbednosti i za svoj ekonomski opstanak\nPredsednik Srpske liste i ministar za povratak i zajednice u Vladi Kosova Goran Rakić obišao je Srbe koji su se okupili u blizni graničnog prelaze Jarinje, na severu Kosova, gde je izjavio da je odluka Vlade Kosova o uvođenju privremenih tablicama direktno uperena protiv Srba s Kosova, javlja Anadolu Agency (AA).\nRakić je kazao da je došao u Jarinje nakon informacije da se okupio srpski narod koji je uznemiren i uplašen za svoju bezbednost i ekonomski opstanak.\n"Čujemo informacije da ovo nije upereno protiv srpskog naroda. U našem narodu bi se to reklo nije šija nego vrat. Kao što se vidi ovi ljudi ne voze borbena vozila, nego svoja lična vozila kojima izdržavaju porodice, komunalna vozila, vozila kojim prehranjuju svoju decu, dakle ovo je direktno upareno protiv srpskog naroda", kazao je Rakić.\nOn je kazao da je Briselski sporazum jasan i da to nije švedski sto, da može jedna strana da uzima sa njega samo ono što joj se sviđa.\nPozvao je okupljene Srbe na razum i mir i da ne nasedaju na provokacije, kao i Prištinu da ne naseda na provokacije ili izazove provokacije. Pozvao je i državu Srbiju i predsednika Srbije Aleksandra Vučića da pomogne.\nRakić je kazao da su se srpski građani okupili kako bi izrazili svoju uznemirenost te je apelovao na što brže iznalaženje rešenja.\nMinistarstvo inostranih poslova Kosova saopštilo je da od jutros na svim graničnim prelazima izdaje privremene registarske tablice za sva vozila s registarskim tablicama Srbije koji ulaze na teritoriju Kosova i oduzima KS tablice koje višu nisu validne.\nPremijer Kosova Albin Kurti izjavio je danas da je Kosovo 15. septembra prestalo da izdaje registarske tablice KS, prema sporazumu o slobodi kretanja dogovorenom sa Srbijom u Briselu. On je podsetio da je tehnički sporazum između Kosova i Srbije o slobodi kretanja postignut 2011. godine, a finalizovan je u Briselu 14. septembra 2016. godine i od tada je Kosovo primenjivalo sve svoje obaveze, uključujući i olakšicu procesa registracije vozila.\n"Jedna od olakšica je bila produženje validnosti registarskih tablica KS na pet godina, tačnije do 15. septembra 2021. kada je bio zadnji rok za uklanjanje i upotrebu ovih tablica, kao i tablica sa skraćenicama KM za Kosovku Mitrovicu. PR za Prištinu, UR za Urosevac, PZ za Prizren i GL za Gnjilane", kazao je Kurti.\nU odluci za izdavanje privremenih registarskih tablica koje se vrši na svim graničnim prelazima Republike Kosovo, vozači vozila su dužni da privremene registarske tablice postave na vidljiva mesta, napred i pozadi. Važenje privremenih registarskih tablica je 60 dana, a koštaju pet eura.\nKosovo predsednik Srpske liste Goran Rakić Privremene tablice Srbija


Košarkaši Golden Stejta pobedili su u noći između nedelje i ponedeljka Los Anđeles Lejkerse sa 136:115, dok je Hjuston sa 69:65 savladao Oklahomu. Golden Stejt je do osme pobede u dosadašnjih...\nSrpski reprezentativac Nemanja Nedović pružio je još jednu sjajnu partiju za Golden Stejt. Nekadašnji košarkaš Crvene zvezde i Lijetuvos Ritasa za 23 minuta ubacio je 16 poena i imao pet...\nRaško Katić u reprezentaciji Srbije!\nĐorđević ostao bez centra, Kuzmić ne ide na SP zbog povrede\nOgnjen Kuzmić neće igrati na Svetskom prvenstvu u Španiji. Iako je bio planiran kao jedno od tajnih oružja selektora Aleksandra Đorđevića, centar poreklom iz Doboja je zbog povrede sprečen da...\nKošarkaši Majamija savladali su prošle noći Klivlend u gostima sa 100:94 i tako došli do tri pobede više od Indijane na vrhu Istočne konferencije NBA lige.


Privredna komora FBiH i USAID WHAM potpisali ugovor o dodjeli granta – Dnevni list\ntravanj 18, 2019 travanj 19, 2019 Dnevni list 1 Comment FBiH, USAID\nU Privrednoj komori Federacije BiH (PKFBiH) potpisan je ugovor u okviru projekta “Razvoj radne snage i većeg pristupa tržištima – WHAM” finansiranog od USAID-a, a u vezi finansiranja nastupa bh. kompanija iz automobilske industrije na sajmu “Global Automotive Components and Suppliers Expo 2019” u Stuttgartu.\nUgovor su potpisali potpredsjednik PKFBiH Mirsad Jašarspahić i direktor projekta Fuad Čurčić. Radi se o nastavku uspješne poslovne saradnje započete prethodne godine kada je USAID WHAM projekt također podržao aktivnosti koje provodi PKFBiH, odnosno nastup bh. kompanija na prestižnom sajmu IZB2018 u njemačkom gradu Wolfsburg.\nOvaj put, podrška se ogleda u finansiranju većeg dijela troškova izlaganja kompanija iz automobilske industrije na sajmu “Global Automotive Components and Suppliers Expo 2019” koji će biti održan od 21. do 23. maja u Stuttgartu, a koji predstavlja jednu od pet tematskih cjelina u okviru “Stuttgart Automotive Week”.\nOvaj put šest kompanija iz BiH će imati priliku da svoje najnovije proizvode i dostignuća predstave prvi put pred više od 900 izlagača iz više od 50 država svijeta.\nWHAM projekt dizajniran je na način da stimuliše kreiranje novih radnih mjesta kroz unapređenje trgovinske integracije BiH i ekspanzije na tržište EU i regiona. Prioritet i fokus projekta su brzorastuća, izvozno orijentisana preduzeća s ciljem proširenja kapaciteta, pristupa novim tržištima i sposobnostima generisanja novih radnih mjesta.\nSredstvima podrške kroz USAID-ov WHAM projekt, kompanijama će se omogućiti kvalitetnija promocija, edukacija od stručnjaka s ciljem bolje pripreme za nastup na sajmovima te upoznavanje sa tokovima i trendovima danas prisutnim u automobilskoj industriji Evrope i svijeta, saopćeno je iz PKFBiH.\n← Učenica Adna Šljivar napisala najljepše pismo\nGlumac iz kultnog filma ‘Trainspotting 2’ ubijen u Edinburghu →\nOne thought on “Privredna komora FBiH i USAID WHAM potpisali ugovor o dodjeli granta”\ntravanj 22, 2019 at 11:47 pm\nko ce sad maznut pare….pogledaj lesinara oko usaid-a………..jasarspahic.curcic..budjetski gusari….


Tomas Šib o reformama i ulasku Srbije u EU | N1 Srbija\nŠib: Tempo pristupanja Srbije EU zavisi od korupcije, medija i vladavine prava\n03.07.2020. |11.19 >11.24 |\nAmbasador Nemačke u Srbiji Tomas Šib izjavio je da tempo pristupanja Srbije Evropskoj uniji zavisi od borbe protiv korupcije, slobode medija i vladavine prava.\nŠib je u intervjuu za za "Juropijen vestern Balkan" rekao da je uveren da će nova Vlada Srbije, na osnovu veoma snažnog mandata koji je dobila na izborima, ispuniti svoje obaveze i povećati tempo reformi.\nVučić postavio cilj - Srbija u EU 2026, ali je trk do tog cilja sve "trapaviji"\n"Spremni smo da pomognemo što je više moguće, sa našim sredstvima i sposobnostima. Tempo pregovora o pristupanju zasniva se na napretku u ključnim oblastima neophodnih reformi, kao što su borba protiv korupcije, sloboda medija i vladavina prava", istakao je Šib.\nPrema njegovim rečima, Nemačka snažno zagovara perspektivu članstva u EU svih zemalja zapadnog Balkana i, samim tim, neophodnih reformi koje pomažu državama da se pripreme za članstvo.\nNavodeći da proširenje ostaje visoko na dnevnom redu Nemačke tokom predsedavanje EU, Šib je izrazio nadu da će se postići napredak u procesu pristupanja Severne Makedonije i Albanije.\n"Uveren sam da će pregovori o pristupanju sa Srbijom takođe napredovati tokom našeg predsedavanja. Srbija je ta koja određuje tempo ovog napretka. Ohrabrujem sve relevantne aktere u Srbiji da se hrabro prihvate reformi na koje se Srbija obavezala u okviru pregovora o pristupanju, posebno kada je reč o vladavini prava", poručio je Šib.\nOn je istakao da je polazni stav isti, da je budućnost zapadnog Balkana u EU i da je u snažnom interesu EU da Srbija bude stabilna i prosperitetna.\nŠib je rekao da je EU najveći donator Srbije, ali da to ne znači da članice EU ne treba da neguju saradnju sa važnim partnerima poput Kine, te da ohrabruju Srbiju da održava prijateljske odnose sa svim zemljama.\n"Kao država koja pregovara o članstvu, Srbija treba da deli ključne evropske vrednosti i od nje se očekuje da se usaglasi sa spoljnom politikom EU, poput nedavne Deklaracije Visokog predstavnika u ime EU o nacionalnom bezbednosnom zakonodavstvu o Hongkongu koji je usvojio Kineski nacionalni narodni kongres", naveo je Šib.\nKada je reč o pitanju Kosova, on je izrazio uverenje da će Beograd i Priština "iskoristiti momentum kako bi zajedno sa specijalnim predstavnikom Miroslavom Lajčakom počeli da rešavaju kontroverzne teme koje su još na stolu".\n"Cenim inicijativu naših američkih prijatelja za postizanjem napretka u oblasti ekonomije i povezanosti. Takođe cenim sve napore da se stvori atmosfera koja će podstaći dijalog o normalizaciji u Briselu", istakao je Šib.\nTomas Šib Zapadni Balkan Evropska unija evrointegracije\nPa to znači nikada.\nCrna Gora je otvorila poslednje poglavlje..


Osnivanje Nacionalnog saveta Srba u Sloveniji 1. oktobra\nNacionalni savet Srba u Sloveniji biće osnovan 1. oktobra i predstavljaće krovnu organizaciju koja će okupiti 30 različitih organizacija i dva saveza, rečeno je na sastanku predstavnika skupštinskog Odbora za dijasporu i predstavnicima srpske zajednice u Sloveniji.\nUdruživanje intelektualaca, umetnika i privrednika u Nacionalni savet doprineće jačanju srpke zajednice u Sloveniji i pomoći lakšem ostavrenju osnovnog cilja Srba u Sloveniji, a to je dobijanje statusa nacionalne manjine, rekao je poslanik u Državnom zboru Slovenije Branislav Rajić.\nPredsednik Odbora za dijasporu Ivan Kostić podržao je inicijativu za formiranje Nacionalnog saveta, istakavši da se ona uklapa u plan rada Odbora da osnuje skupštinu srpskih poslanika u rasejanju.\n"Nacionalni savet može lakše postići cilj dobijanja statusa nacionalne manjine i olakšati saradnju i komunikaciju između matice i dijaspore", rekao je Kostić.\nKostić je rekao, navedeno je u saopštenju Skupštine Srbije, da će sa pozicije predsednika Odbora izvršiti pritisak na sve relevantne institucije koje mogu da doprinesu nadgradnji i unapređanju saradnje Srba u rasejanju sa svojom matičnom državom.\nZamenik predsednika Odbora Miodrag Linta naglasio je da dobijanje statusa nacionalne manjine za Srbe u Sloveniji nije jedino otvoreno pitanje, i kao još jedan od problema istakao izostanak učenja srpskog jezika i ćiriličnog pisma iz obrazovnog sistema Slovenije.\nSastanku je prisustvovala i izvršna direktorka Srpskog kulturnog centra "Danilo Kiš" u Ljubljani Biljana Žikić, koja je ukazala i na problem nepostojanja medija na srpskom jeziku.


TEEKANNE LOVE MIX (LOVE, PASSION & DESIRE) Teekanne su čajevi visokog kvaliteta i savršenog ukusa. Ovi čajevi pravljeni su tako da sačuvaju sve prirodne komponente pažljivo odabranih biljaka i voća. Svaka kesica filter čaja zaštićena je specijalnom Teekanne folijom koja čuva aromu, ukus i svežin..\nTEEKANNE ČAJ MAGIC APPLE Teekanne su čajevi visokog kvaliteta i savršenog ukusa. Ovi čajevi pravljeni su tako da sačuvaju sve prirodne komponente pažljivo odabranih biljaka i voća. Svaka kesica filter čaja zaštićena je specijalnom Teekanne folijom koja čuva aromu, ukus i svežinu. Veliki izbor ar..\nTEEKANNE NARANDŽA I ĐUMBIR ČAJ Teekanne su čajevi visokog kvaliteta i savršenog ukusa. Ovi čajevi pravljeni su tako da sačuvaju sve prirodne komponente pažljivo odabranih biljaka i voća. Svaka kesica filter čaja zaštićena je specijalnom Teekanne folijom koja čuva aromu, ukus i svežinu. Veliki i..\nTEEKANNE PASION Teekanne su čajevi visokog kvaliteta i savršenog ukusa. Ovi čajevi pravljeni su tako da sačuvaju sve prirodne komponente pažljivo odabranih biljaka i voća. Svaka kesica filter čaja zaštićena je specijalnom Teekanne folijom koja čuva aromu, ukus i svežinu. Veliki izbor aroma i uk..\nSadržaj: hibiskus, jabuka, šipurak, listovi kupine, brusnica 7%, kora pomorandže, aroma maline Proizvodjač: Teekanne GmbH, Salzburg – Austrija....\nTEEKANNE TEMPTATION Teekanne su čajevi visokog kvaliteta i savršenog ukusa. Ovi čajevi pravljeni su tako da sačuvaju sve prirodne komponente pažljivo odabranih biljaka i voća. Svaka kesica filter čaja zaštićena je specijalnom Teekanne folijom koja čuva aromu, ukus i svežinu. Veliki izbor aroma..\nTEEKANNE WILD BERRY Teekanne su čajevi visokog kvaliteta i savršenog ukusa. Ovi čajevi pravljeni su tako da sačuvaju sve prirodne komponente pažljivo odabranih biljaka i voća. Svaka kesica filter čaja zaštićena je specijalnom Teekanne folijom koja čuva aromu, ukus i svežinu. Veliki izbor aroma ..\nTEEKANNE WINTER TIME Teekanne su čajevi visokog kvaliteta i savršenog ukusa. Ovi čajevi pravljeni su tako da sačuvaju sve prirodne komponente pažljivo odabranih biljaka i voća. Svaka kesica filter čaja zaštićena je specijalnom Teekanne folijom koja čuva aromu, ukus i svežinu. Veliki izbor arom..\nTEEKANNE ZELENI CAJ DJUMBIR Teekanne su čajevi visokog kvaliteta i savršenog ukusa. Ovi čajevi pravljeni su tako da sačuvaju sve prirodne komponente pažljivo odabranih biljaka i voća. Svaka kesica filter čaja zaštićena je specijalnom Teekanne folijom koja čuva aromu, ukus i svežinu. Veliki izbo..


Ko nam to kuca na vrata?\nU zemlji gde drzava ne radi svoj posao, policija uci vladu zakonu, a politicke stranke brane puciste, gradjani zaista imaju razloga da budu zabrinuti\nPobuna Crvenih beretki (JSO) uznemirila je javnost i mnogima dala povod da se zapitaju: gde se danas, posle godinu i vise dana od pobede demokratskih snaga, stvarno nalazi politicka Srbija? Koliko je tacna opservacija da se mi sada smestamo izmedju neke malo uspesne istocnoevropske zemlje, gde se, doduse, vlada zalaze za reformu, ali je iz prikrajka i dalje pretece vrebaju retrogradne sile, i drzave juznoamerickog tipa, gde su razne vojne hunte uvek drzale za gusu svoje minorne vlade. Nasa se kriza, dakle, obogacuje novim fenomenom – kao da nam nije dovoljno sto nas stalno prati onaj ukleti balkanski sindrom, vec ulazimo i u krug nestabilnih drzava u kojima glavnu rec pretenduju da vode razne vojno-policijske formacije.\nZa i protiv specijalaca\nPojedini koji su skloni da sa vise benevolencije gledaju na javne stvari kazu da u zemlji u kojoj svakodnevno strajkuju radnici i rudari, i profesori i lekari, i ko sve drugi ne, nije cudo da se na ulicama, u protestu, nadju i sami policajci. Medjutim, kada vam specijalci, puni oruzja i sa dvadesetak bornih kola, danima drze pod blokadom vojvodjanske raskrsnice i ulaz u glavni grad, i traze smene u Vladi, to je vec protest koji ima malo duzi rep. Naravno da se ovaj dogadjaj, koji je kod mnogih izazvao jezu niz kicmu, ne moze svesti samo na puki avanturizam jedne razuzdane policijske jedinice. Nas glavni problem je, izgleda, u tome sto su aktuelne politicke okolnosti i trenutni sklop legalne i nelegalne politicke moci takvi da prosto zakonito reprodukuju neresive sukobe. Kad god izbiju neki javni konflikti, i pre nego sto se o njima cuje rec ustavnog autoriteta, najpre se nametljivo oglase, svojom arbitrazom, politicke partije, sto na kraju i ostane kao konacna odluka politicke vlasti. Regulativna uloga pravne drzave je unapred diskvalifikovana, pa su nam zbog toga sukobi sve cesci, trajniji i sve nesnosljiviji.\nPogledajmo samo kako je izgledala hronika stranackih aktivnosti u slucaju Crvenih beretki. Prva je pozurila da se javi nasa najuticajnija stranka, DSS, koja je za nastalu situaciju svu odgovornost svalila na Vladu Srbije, cime je prakticno podrzala pobunu specijalaca. Sa slicnim optuzbama, uz bok DSS-a, svrstale su se i Nova Srbija i neizbezna Srpska radikalna stranka. U normalnim zemljama krajnje je nezamislivo da stranke na vlasti podrzavaju ovakvu vrstu pobune protiv sebe same, sem ako njihove skrivene namere nisu bliske namerama pucista.\nDobro je da je Vlada Srbije sacuvala cvrstinu, porucujuci policajcima da kao drzavni sluzbenici »ne treba da se bave politikom« i da »ako nisu zadovoljni politikom koju Vlada vodi, mogu da daju otkaz i da izaberu neki drugi posao«. Koliko ce ona, u ovim uslovima podele u samoj vlasti, uspeti da sacuva kontrolu nad JSO, tek ce se videti. Uz sve ovo idu i mnoga folklorna desavanja, sa elementima bizarnosti, koja su u javnosti pratila ovu desetocasovnu blokadu Beograda. Neke su radio stanice organizovale pravi navijacki plebiscit, ko je za, a ko protiv postupka specijalaca (za dlaku su pobedili oni koji su protiv takvog postupka). Neki gradjani Novog Beograda iznosili su specijalcima hranu, devojke su ih darivale cvecem, pojedinci su u onoj masi od nekoliko stotina okupljenih ljudi tiho i nezadovoljno gundjali. Mnogi su, medjutim, primetili da je u celom ovom dogadjaju potpuno zatajio gradjanski refleks – nigde se nisu oglasile one prestizne gradjanske organizacije, poznate iz desetogodisnje borbe protiv rezima Slobodana Milosevica, niti su pozvale gradjane na odbranu ugrozenih demokratskih nacela.\nNeizvesna odbrana ustavnog poretka\nMozemo li mi uopste da uspostavimo normalnu drzavu kada u samoj vlasti ne postoji saglasnost o tome ko i kako treba da brani ustavni poredak? Ako te saglasnosti nema, onda smo osudjeni da ponovimo losije delove sopstvene istorije. Vredi podsetiti da je u novembru 1992, kada takodje nismo imali normalnu drzavu, Milosevicev republicki MUP neustavno preuzeo saveznu policiju, sto je bilo posmrtno zvono za tadasnjeg predsednika SRJ Dobricu Cosica.\nDanasnje prilike nisu iste kao i pre deset godina, ali se ni sve razlike nisu izgubile. Pobunjeni policajci se, u stvari, vesto smestaju u ovu nasu mutnu situaciju, punu lazne retorike o legalizmu, u kojoj se mnogo prica, malo sta kaze, a jos vise skrivaju prave tendencije. Zato i oni mogu da odbijaju da idu u akciju hapsenja osumnjicenih za ratne zlocine bez pravnog propisa o saradnji sa Hagom i da traze smenu ministra unutrasnjih poslova (za sada). Ako izostavimo cinjenicu da ih neslavna proslost na ratistima bas ne kvalifikuje za sampione pravne drzave, ocigledno je da se specijalci obracaju na pogresnu adresu. Savezna skupstina, kao jedina nadlezna, nije uspela u junu, a ne uspeva ni sada, da donese zakon o saradnji sa Hagom, pa je republicka vlada, u iznudici, donela odluku o izrucenju Slobodana Milosevica. Kad sve to moze olako da se ignorise, i to pod izgovorom legaliteta, onda nije cudo sto na ulicama dobijamo, zarad odbrane zakonitosti, samovoljne grupe naoruzanih specijalaca i svu silu njihovih bornih kola.\nBrutalniji oblici otpora\nOstaje jos jedno vazno pitanje: zasto nam se bas sada javljaju ovakvi ekstremni vidovi protesta koji po svojoj dalekoseznosti, neizbezno, nose dilemu ko ce koga? Ovaj je dogadjaj pao upravo u vreme kada su predstavnici Vlade Srbije u SAD, u razgovoru sa predsednikom Busom, isposlovali za zemlju niz znacajnih garancija za beneficije – pocev od oprosta najveceg dela duga, do polozaja najpovlascenije nacije. Naravno, uz te privilegije, kao njihov nerazdvojni deo, idu i nase striktne obaveze o izrucenju osumnjicenih za ratne zlocine Haskom tribunalu. Predstavnici Vlade su odmah po povratku u zemlju jasno to i rekli: odbijanje saradnje sa Haskim tribunalom znacilo bi ponovnu izolaciju zemlje, a oni za tako nesto nikako nisu spremni da snose odgovornost. Ovu ponovljenu odlucnost Vlade mnogi ostaci stare vlasti, ali i nacionalisti u novoj vlasti, dozivljavaju kao sudnji dan. Sa pozicija moci koju su u dobroj meri sacuvali, oni su i do sada opstruirali demokratske promene, a sada prelaze na brutalnije oblike otpora. Nije slucajno sto bas oko saradnje sa Hagom izbijaju i najzesci sukobi, i to ne samo kod nas, nego i u nasem okruzenju. U Hrvatskoj su na sceni dragovoljci, kod nas specijalci, a i u jednom i u drugom slucaju smisao dogadjanja je isti.\nOcigledno je da se suocavamo sa dogadjajima od presudnog politickog znacaja, u kojima su specijalci istureni samo kao pojavni oblik mnogo dubljih predstojecih politickih potresa. Politicke sukobe, tako je bar u normalnim zemljama, valja resavati politickim sredstvima, ali izbori su jos daleko, pa cak i da ih i ubrzamo pitanje je sta bismo dobili. Da li to znaci da nam i dalje ostaje samo mrcvarenje dok neki od suprotstavljenih blokova stranaka ne stekne odlucujucu prednost? U zemlji gde drzava ne radi svoj posao, policija uci vladu zakonu, a politicke stranke brane puciste, gradjani zaista imaju razloga da budu zabrinuti za buducnost.


Poziv na dogovor politička podvala - Televizija K3\nPoziv na dogovor politička podvala\nPredsjednik SNSD-a Milorad Dodik i stranke okupljene oko SNSD-a koriste svaku priliku da izraze svoj lažni patriotizam, a po pravilu im povod daje njihov dokazani i najbolji partner za stvaranje konflikta – Bakir Izetbegović, saopšteno je iz Saveza za promjene.\n“Političkom podvalom i sakrivanjem iza lažnog jedinstva smatramo pozive na dogovor o nekakvom zajedničkom nastupu i ”odbrani” od ”prijetnje” Republici Srpskoj iz Sarajeva”, kaže se u saopštenju.\nNavode da kreatori sukoba na ovim prostorima dobacuju jedni drugima lopte, produbljuju političku krizu u zemlji i pokušavaju u taj sukob uvesti što više političkih aktera.\n“Poziv na napuštanje institucija BiH predstavlja manifestaciju najvećeg kukavičluka, jer kada bi srpski član Predsjedništva BiH Mladen Ivanić napustio Predsjedništvo ne bi postojao niti jedan Srbin koji bi mogao blokirati donošenje štetnih odluka po Republiku Srpsku”, saopštavaju iz Saveza za promjene.\nNavode da je opšte poznato da Predsjedništvo BiH može funkcionisati i bez jednog člana Predsjedništva, a u konkretnom slučaju ne bi imao ko da blokira eventualno stavljanje na dnevni red odluke o priznanju lažne države Kosovo, što bi Mladen Ivanić svakako uradio, ukoliko bi takva odluka došla na dnevni red Predsjedništva BiH.\nU Savezu za promjene tvrde da “sve dok srpski predstavnici u zajedničkim institucijama, kako u Parlamentarnoj skupštini tako i u Predsjedništvu BiH, mogu blokirati bilo koju odluku koja je štetna po vitalni interes Republike Srpske i vitalni interes Srba kao konstitutivnog naroda, ne razumijemo pozive na „bježaniju“ iz zajedničkih institucija”.\n“Što se tiče priznanja južne srpske pokrajine Kosova kao nezavisne države sve dok je sigurno prisustvo srpskog člana na sjednicama Predsjedništva BiH ne postoji ni teorijska mogućnost za donošenje takve odluke.\nPrije će doći do raspada BiH nego do ovakve odluke Predsjedništva BiH”, kaže se u saopštenju.\nSavez za promjene zbog čitave političke situacije u BiH još jednom poziva vlast u Republici Srpskoj da se već jednom oslobodi demagogije i skine masku lažnog patriotizma, a počne raditi na zaustavljanju propadanja Republike Srpske koje se iz dana u dan produbljuje.


Ruska isporuka S-300 Iranu uznemirila Izrael i Saudijsku Arabiju | WebTribune\nHome SPEKTAR Ruska isporuka S-300 Iranu uznemirila Izrael i Saudijsku Arabiju\nRuska isporuka S-300 Iranu uznemirila Izrael i Saudijsku Arabiju\nPosted date: април 16, 2016 In: SPEKTAR\n„Pretnje Izraela i Saudijske Arabije da će izvršiti raketni napad na iransku infrastrukturu postale su irelevantne sada kada je Iran dobio S-300“, rekao je Gunes.\nRuska isporuka S-300 sistema protivvazdušne odbrane Iranu s jedne strane neutrališe opasnost da Izrael napadne Islamsku Republiku, ali istovremeno može povećati tenzije između Teherana i zemalja antiiranskog bloka, smatra turski politički analitičar Hakan Gunes.\nU intervjuu za Sputnjik, turski politički analitičar Hakan Gunes rekao da je izraelska pretnja da napadne Iran postaje nebitna u svetlu ruske isporuke sistema protivvazdušne odbrane S-300 Islamskoj Republici. To, međutim, može da podstakne nove tenzije između Teherana i zemalja antiiranskog bloka.\nGunes je posebno naglasio da će isporuka S-300 značajno uticati na jačanje odbrambenih sposobnosti Irana.\n„Isporuka bi mogla da utiče na povećanje tenzija pre svega između Irana i Saudijske Arabije. Sistem S-300 je defanzivno, a ne ofanzivno oružje. On ne predstavlja pretnju za bilo koju državu, dizajniran je tako da osigura bezbednost vazdušnog prostora zemlje od mogućeg raketnog napada“, rekao je on.\nPrema njegovim rečima, isporuka S-300 Iranu uznemirila je Izrael i Saudijsku Arabiju, koji su u više navrata pretili da će izvesti raketni napad na Islamsku Republiku.\nOn je takođe ukazao na kontradikcije u odnosima Vašingtona i njegovih saveznika u regionu, uključujući i Izrael, Tursku, Saudijsku Arabiju i Katar.\nGunes smatra da ove zemlje ne mogu da dočekaju da vide rezultate novembarskih američkih izbora posle čega će doći do intenziviranja antiiranske aktivnosti. On je predvideo da će u narednih nekoliko meseci doći do daljeg približavanja između Turske, Saudijske Arabije i Izraela.\nU slučaju sukoba sa Iranom, Turska i Saudijska Arabija bi se najverovatnije okrenule izraelskom lobiju u SAD za podršku, smatra Gunes.\n„Sa sve većim aktivnosti tih zemalja, sukob između njih i Irana mogao bi da eskalira nakon novembarskih izbora u SAD“, rekao je Gunes.\nPrva partija zemlja—vazduh raketa S-300 dostavljena je Iranu 11. aprila, potvrdio je zamenik ruskog premijera Dmitrij Rogozin.\nRusija i Iran potpisali su ugovor o isporuci protivraketnog sistema u vrednosti od 900 miliona dolara još 2007. godine. Zbog protivljenja Izraela i SAD, ugovor je suspendovan nakon što je Savet bezbednosti UN uveo sankcije Iranu sredinom 2010. godine.\nU aprilu 2015. godine, Rusija je obnovila pregovore o S-300 poštujući okvirni sporazum o obezbeđivanju mirnodopske prirode nuklearnog programa Teherana.\nIzrael je pak kritikovao odluku Rusije da nastavi sa isporukama oružja Iranu, rekavši da bi to navodno dalje destabilizovalo region.\nNOVI ZASTRAŠUJUĆI DETALJI OBDUKCIJE: Jelena bila živa kada je polomljene lobanje bačena u kanal\nNapitak za ekspresno skidanje kilaže\nKusturica: Nemačka krenula na Rusiju jer mora da sluša svog šefa\nČIJI JE TO PROJEKAT: Rama traži rat i Veliku Albaniju, EU odgovara mlako i nezainteresovano\nJOŠ JEDAN ŠOKANTAN POTEZ TRAMPA: Ne priznaje globalno zagrevanje, SAD se povlači iz sporazuma\nKAKO DA RATUJU SA RUSIMA I KINEZIMA: Japanski remorker se sudario sa razaračem američke mornarice\nUSKORO DIREKTNA KONFRONTACIJA RUSIJE I SAD: “Posrednički“ rat u Siriji se završava, evo šta je sledeće\nRusija: Prijem Kosova u UNESKO bi bio kršenje Rezolucije 1244 Saveta bezbednosti UN\nTAJNI PLAN PROTIV RUSIJE: Evo zašto je Turska ušla u Irak a SAD bombardovala sirijsku vojsku


Haradinaj razrešio Komisiju za demarkaciju sa Crnom Gorom\nRamush Haradinaj, u parlamentu Kosova prilikom izbora vlade u subotu\nNova vlada Ramuša Haradinaja, na njegov predlog, razrešila je Državnu komisiju za demarkaciju koja je obeležila spornu granicu sa Crnom Gorom.\nOn je istovremeno odredio stručnjaka, profesora Špejtima Bulićija da formira ekipu Državne komisije za demarkaciju.\nHaradinaj je rekao da pitanje demarkacije sa Crnom Gorom mora da se reši a kako bi građani uživali slobodu kretanja sa EU.\nDok je bio u opoziciji, Haradinaj se protivio demarkaciji sa Crnom Gorom te je tokom kampanje najavio da ona mora da se ispravi, dodajući sa je granica Kosova na Kuli i Čakoru.\nDemarkacija granice sa Crnom Gorom jedan je od uslova koje je Evropska unija tražila od Kosova kao uslov za dobijanje vizne liberalizacije sa EU.\nU prethodnom sazivu parlamenta to pitanje nije rešeno zbog toga što ni svi poslanici tadašnje vladajuće koalicije nisu bili saglasni sa ponuđenim rešenjem.


Dačić: Podgorica da izbjegava stvari koje ugrožavaju prava Srba u Crnoj Gori – Borba\nDačić: Podgorica da izbjegava stvari koje ugrožavaju prava Srba u Crnoj Gori\nMinistar spoljnih poslova Srbije Ivica Dačić izjavio je danas da je zvanični Beograd protiv zaoštravanja odnosa sa Crnom Gorom, ali da Podgorica treba da izbjegava stvari koje ugrožavaju prava Srba u Crnoj Gori.\n– Imajući u vidu da tu nije riječ o nekim uvezenim Srbima, nego o Srbima koji vjekovima žive u Crnoj Gori, kojih po popisu ima više od 30 odsto, očekujem da država Crna Gora ima u vidu tu činjenicu i prava srpskog naroda koji tamo živi i, naravno, da se izbjegavaju stvari koje mogu da izazovu velike sukobe, rekao je Dačić.\nUpitan šta očekuje od Venecijanske komisije, koja danas treba da objavi mišljenje o Predlogu zakona o slobodi vjeroispovijesti, Dačić je rekao da se Beograd nada da će mišljenje biti takvo da spriječi moguće probleme koje bi usvajanje tog zakona moglo da izazove.\n– Zaista ne mogu da definišem šta će Venecijanska komisija da kaže povodom ovog zakona. Ono što mislim da je važno da se shvati je to da smo mi apsolutno protiv zaoštravanja odnosa između Srbije i Crne Gore i između srpskog i crnogorskog naroda, rekao je Dačić novinarima.\nPredlog zakona o slobodi vjeroispovijesti u Crnoj Gori sporan je za Srpsku pravoslavnu crkvu i njene vjernike, jer prijeti oduzimanjem imovine i crkvenih nepokretnosti.\nKum Ratko Knežević pohvalio Mila: Nazivao ga mafijašem i švercerom, a sada mu daje podršku da se obračuna sa SPC!\nUhapšeno pet lica: Ukrali auto, pa opljačkali pumpu


MOZZART DONIRAO DRESOVE KOŠARKAŠKOM KLUBU PROLETER | ZR KLIK\nSport- Kompanija Mozzart danas je donirala košarkaške dresove Košarkaškom klubu „Proleter“ u okviru akcije „Novi dresevi za nove šampione“ , koja ima za cilj promociju sporta u lokalnim zajednicama u vidu podrške ostvarenja najboljih rezultata.\nKK Proleter je prošle godine obeležio jubilarnih 60 godina od osvajanja svoje prve titule šampiona tadasnje SFRJ, a ove obeležava još jedan vredan jubilej, 70 godina od osnivanja. Ovaj košarkaški klub ponosan je na svoju istoriju i uspehe, ali je najponosniji na činjenicu da je do sada uspeo da usadi ljubav prema sportu velikom broju generacija.\n-U ime Košarkaškog kluba Proleter želim da se zahvalim kompaniji Mozzart na velikoj podršci, koja je svojom donacijom omogućila našim igračima da naredne utakmice igraju u novim dresovima. Sigurni smo da će ova donacija biti veliki podstrek za naše igrače i da će baš u ovim dresovima klubu doneti još mnogo pobeda- rekao je Bogoljub Grujić.


Naslovna/Politika/Šarović se nudi i Sarajevu i Banjaluci\nBanjaluka – Novoizabrani predsjednik Srpske demokratske stranke Mirko Šarović juče je zamutio politički bunar u BiH svojom izjavom da SDS od oktobarskih opštih izbora nije bio uključen u pregovore o formiranju vlasti, ali da će od jeseni biti aktivnija u tom procesu i da SDS više neće sjediti i gledati šta drugi rade.\n“Mislim da imamo kapacitet da se možemo uključiti u razgovore s drugim partnerima. Možda u budućnosti da pokušamo da te stvari postavimo na drugačiji načini i drugačije noge. Svakako ne bih otkrivao buduće partnere, ne bi bilo fer, ali ne bismo bili politička stranka koja se bavi ovim pitanjem da ne tražimo partnere. Probudićemo i sve druge svojim nastupom i bićemo aktivni bez respekta prema bilo kome. Nastojaćemo obezbijediti kapacitet da možemo pregovarati”, izjavio je Šarović za sarajevsku televiziju N1.\n“Iza njegovih riječi da će “pokušati da stvari postavi na drugačiji način i drugačije noge” može da se krije svašta, ali u kojem pravcu će od jeseni krenuti SDS, to u ovom trenutku samo on zna “, kaže naš sagovornik.\n“Činjenica je da su navodni pobjednici izbora SNSD, SDA i HDZ BiH proces formiranja vlasti započeli međusobnom podrškom i izborom parlamentarnih rukovodstava na svim nivoima. Pozivamo ih da taj proces konačno dovrše ili neka kažu da je proces propao i da nisu u stanju da formiraju vlast”, kaže Borenović.\n“Matematički je moguće da se sa po dva poslanika SDS-a i PDP-a i jednim SDA obezbijedi neophodnih pet poslanika iz RS, ali SNSD ima četiri od pet delegata u Domu naroda BiH, tako da je veliko pitanje kako bi to funkcionisalo”, kaže Borenović.\nBanjaluka BiH Bunar HDZ partneri PDP RS Sarajevo SDA SDS SNSD Stranke\nI dalje reagovanja na Mektićevu izjavu da vrh MUP-a Srpske prodaje drogu (VIDEO)\nDodik: Želim da pokažem da stranci nisu autoritet\nPotvrđeno: Željka Cvijanović kandidat za predsjednika RS


You are at:Home»VIJESTI»Ministarstvo privrede KS objavilo javni poziv za unapređenje ribarstva\nMinistarstvo privrede Kantona Sarajevo objavilo je danas Javni poziv za dodjelu sredstava iz Budžeta KS u svrhu finansiranja izrade revizije ribarske osnove, u skladu sa Zakonom o slatkovodnom ribarstvu.\nRibarska osnova je stručna studija o načinu privređivanja ribolovnim područjem, a odnosi se na bavljenje sportsko-rekreacionim i privrednim ribolovom. Ona je trajna, uz obavezni monitoring, ali se svako pet godina radi revizija, te u skladu s ribarskom osnovom, korisnik iste priprema godišnji program unapređenja ribarstva.\nCilj dodjele sredstava po ovom javnom pozivu, u iznosu od 10.000 KM, je pomoć sportsko – ribolovnim društvima pri ispunjavanju zakonskih obaveza, koja iziskuju veća novčana sredstva.\nPravo na prijavu imaju sportsko – ribolovna udruženja koja imaju potpisan ugovor s Ministarstvom privrede KS o ustupanju ribolovnog prava na ribolovnim područjima Kantona Sarajevo.\nJavni poziv s pratećim prilozima dostupan je na web stranici Ministarstva na linku:\nNext Article Radovi na pripremi za asfaltiranje lokalnih puteva u Lješevu


Prestaje blokada ulaska kamiona na Kosovo?\nPrištinske vlasti ukinuće sutra u 9 časova jednostranu blokadu ulaska kamiona koji iz centralne Srbije na područje Kosova prevoze, izmedju ostalog, i opasne materije, objavila je danas televizija Most pozivajući se na izvore iz Vladine Kancelarije za Kosovo i Metohiju.\nPrema navodima tog medija, dogovor je postignut uz posredovanje EU, a u Kancelariji za Kosovo i Metohiju naveli su da su se strane saglasile da u cilju trajnog rešavanja tog problema, sledeće nedelje bude održana posebna runda dijaloga na ekspertskom nivou.\nOd 22. marta nijedno vozilo koje prevozi opasne materije, medju kojima su i naftni derivati, nije ušlo na Kosovo zbog mera reciprociteta, zbog čega Kosovo dnevno gubi 100 hiljada evra, saopštila je juče Carina Kosova.\nIstovremeno, na Kosovo nije ušlo nijedno vozilo koje je prevozilo gas i maziva poreklom iz Srbije, a procenjeno je da dnevna šteta koju zbog zabrane imaju kompanije iz Srbije iznosi 21 hiljadu evra.\nInače, odluka Vlade Kosova nije zabranila uvoz već je samo odlučila da ne prizna ADR sertifikate, koji omogućavaju vozačima iz Srbije da upravljaju vozilima u kojima se prevozi opasna materija, kao što su nafta, naftni derivati i prirodni gas.


Od ove godine manifestacija „Seoske igre Sportskog saveza Srbije“ i na teritoriji lebanske opštine – Prijava sela u toku – Info Centar Juga\nOd ove godine manifestacija „Seoske igre Sportskog saveza Srbije“ i na teritoriji lebanske opštine – Prijava sela u toku\nSportski savez opštine Lebane po prvi put ove godine priključio se manifestaciji Seoske igre Sportskog saveza Srbije. Domaćin je, u nedelju 10. jula ove godine, selo Pertate koje će učesnike svih sela sa teritorije opštine Lebane koja se prijave ugostiti na sportskim terenima.\nTakmičenje se sprovodi u 11 disciplina – bacanje kamena sa ramena, nadvlačenje konopca, nadvlačenje štapa, obaranje ruku, odbojka, poligon, narodno rvanje, skakanje u džaku, skok u dalj, fudbal i šah.\nNajuspešnije selo će se kvalifikovati na regionalno takmičenje, a potom i na republičko takmičenje. Pobednik republičkog takmičenja će kao nagradu od Sportskog saveza Srbije dobiti izgradnju rukometnog terena u svom selu.\nSportski savez opštine Lebane poziva sva sela da uzmu učešće na „Seoskim sportskim igrama“.\nSuzbijanje larvi komaraca u svim opštinama Jablaničkog okruga\nObustava saobraćaja na putu Leskovac – Lebane zbog radova\nU Medveđi do 14 sati na referendum izašlo 14,02 odsto birača\nJablanički okrug Lebane Region Srbija Vesti\nBogdanović u Sofiji potpisao ugovor o finansiranju projekta prekogranične saradnje


Sarkozi: Plan za budućnost Evrope\nNovi predsednik Evropske centralne banke Mario Dragi\nFrancuski predsjednik Nikola Sarkozi najavio je da će Francuska i Njemačka naredne sedmice ponuditi novi plan za rješavanje dužničke krize i spasavanje eura. U današnjem govoru, Sarkozi je istakao da Evropa mora da bude ponovo osnovana. Sarkozi i njemačka kancelarka Angela Merkel zalažu se za izmjene Evropskog ugovora, koje bi morale da odobre sve članice Evropske unije. Novi šef Evropske centralne banke, Mario Dragi, nagovijestio je prethodno da je ta finansijska institucija spremna da preduzme agresivnije mjere u borbi protiv evropske dužničke krize, samo dan nakon su vodeće centralne banke u svijetu preduzele hitnu zajedničku akciju za podršku globalnom finansijskom sistemu.\nNa tržištima je danas došlo do neznatnog olakšanja zbog vijesti da je Španija uspjela da proda tri milijarde 750 miliona duga, dan nakon što su centralne banke, među kojima su američke Federalne rezerve i Evropska centralna banke, preduzele kooridnisanu akciju za obezbjeđivanje neophodne likvidnosti evropskim bankama.\nTroškovi zaduživanja Madrida bili su preko pet odsto - najviši od perioda prije uvođenja eura, ali i mnogo manji od 7 odsto, nivoa za koji mnogi smatraju da je neodrživ. Takođe je bila dobra potražnja za francuskim dugoročnim dužničkim obveznicama. Potez centralnih banaka, po svemu sudeći, donio je određena poboljšanja na tržištima, s obzirom na pad troškova zaduživanja Španije i činjenice da Francuska više nije na dirketnom udaru družničke krize, smatra ekonomista Tobijas Blatner.\n"Jučerašnja akcija će međutim samo donijeti određenu vrstu kratkoročnog olakšanja, koje će možda biti prisutno naredne dvije ili tri sedmice, podstaknuto drugim mogućim pozitivnim vijestima, ali sigurno ne rješava ni jedan od suštinskih strukturalnih problema evropske dužničke i bankarske krize.”\nSve ozbiljnije prijetnje evropskim ekonomskim izgledima, povod su za zabrinutost Maria Dragija, novog predsjednika Evropske centralne banke. Dragi je u svom prvom obraćanju Evropskom parlamentu nagovijestio da je banka spremna da preduzme odlučniju akciju za rješavanje evropske dužničke krize, ukoliko politički lideri na samitu naredne nedjelje hvate strožiju kontrolu budžeta.\n"Potreban je verodostojan signal kako bi se u kratkoročnom periodu obezbijedilo maksimalno povjerenje. Našoj ekonomskoj i monetarnoj uniji potreban je novi fiskalni sporazum - temeljna prerada fiskalnih pravila, uz zajedničke fiskalne obaveze na koje su pristale vlade u eurozoni.“\nDok eurozona razmatra veću fiskalnu integraciju, guverner Banke Engleske Mervin King poziva britanske banke da nastave da akumuliraju kapital kako bi se zaštitile.\n"Banke širom svijeta su povezane, tako da na sve njih utiče ono što se događa u eurozoni. Ukoliko se ti problemi riješe, mislim da će troškovi finansiranja pasti i ne bi bilo razloga za postojanje kreditnih problema. To međutim sve zavisi od razvoja situacije.”\nI to je veliki znak pitanja. Ekonomisti smatraju da je nova akcija centralnih banaka malo vjerovatna, što znači da je sada ponovo na evropskim političarima da uvedu veći fiskalnu integraciju, ne bi li trajno riješili dužničku krizu.


Niška televizija » Kolegijum Univerziteta u Nišu predlaže odlaganje nastave i ispita za 7 dana\nKolegijum Univerziteta u Nišu predlaže odlaganje nastave i ispita za 7 dana\nObjavljeno 19.05.2014. 13:17\nKolegijum Univerziteta u Nišu preporučio je dekanima fakulteta da, u saradnji sa Studentskim parlamentom fakulteta, donesu odluku o odlaganju nastavnih aktivnosti, uključujući i ispite, za sedam dana. Pozivu Univerziteta su se odazvali Medicinski i Filozofski fakultet, dok tehnički fakulteti neće odložiti nastavu, ali će opravdati izostanke svim studentima iz poplavljenih područja. Ostali fakulteti nisu prihvatili savet Univerziteta, ali to nije i konačna odluka.\nPored toga, Kolegijum preporučuje da se fakulteti uključe u pružanje pomoći stanovništvu koje je ugroženo poplavama, u skladu sa svojim mogućnostima. Pa će tako Univerzitet u Nišu donirati 2.000.000 dinara, Medicinski fakultet milion, a Ekonomski 300.000 dinara.\nNišvil za postradale od poplava\nJaniću pritvor od 30 dana (VIDEO)


Najveći mural Novaka Đokovića visok osam metara /foto/ - 29.07.2020, Sputnik Srbija\nNajveći mural Novaka Đokovića visok osam metara /foto/\nNa stambenoj zgradi u Istočnom Sarajevu slikar Miloš Popović napravio je mural Novaka Đokovića visok osam metara. To je i najveći mural koji je posvećen... 29.07.2020, Sputnik Srbija\n08:27 29.07.2020 (Osveženo: 03:59 26.08.2021)\nNa stambenoj zgradi u Istočnom Sarajevu slikar Miloš Popović napravio je mural Novaka Đokovića visok osam metara. To je i najveći mural koji je posvećen najboljem teniseru na svetu.\nMural je napravljen u naselju Trnovo, a autor kaže da je bilo potrebno oko pet dana da ga napravi.\n„Prenos skice na zid vršio se putem takozvane ‘mreže’ kojom su se služili još i stari majstori, gde su svoje male skice prenosili na plafone crkava, velika platna i tako dobijali referentne tačke“, rekao je Popović.\nKako je naveo, u poslu su mu pomogli studenti grafičkog dizajna Đorđe Paštar i Boris Tomić.\n„S obzirom na to da je Novak broj jedan u svetu sporta, to je globalna poruka. Verujem da će svi koji posete ovu malu opštinu, iskoristiti priliku da se fotografišu pored murala, te bar na kratko provedu vreme u ovom malom mestu, koje zaista poseduje bogatu turističku ponudu“, kazao je Popović, preneo je portal Kliks.\nPrema njegovim rečima, inicijativu za izradu murala pokrenula je Turistička organizacija opštine Trnovo.\nNajveći portret Novaka Đokovića je u Beogradu – i to na šljaci /video/\nĐokoviću od Dodika orden, a sa Hankom Paldum zapevao „Crne kose“ /video/\n17:03Federer demantuje Novaka: „On ne zna u kakvom smo stanju Rafael i ja“


Taj dokument u vilu Mir doneo je tadašnji šef poslaničkog kluba DOS Čedomir Jovanović i on je bio uslov da se bivši predsednik preda policiji i tako okonča situaciju koja je u nekim trenucima izgledala kao da bi mogla da eskalira u kravavi sukob sa mnogo žrtava.\n- Od samog početka je bilo očigledno da je cilj hapšenja Slobodana Miloševića pre 20 godina bio da se on izruči Haškom tribunalu, iako su postojale garancije da se to neće desiti - kazao je predsednik SPS Ivica Dačić. - Svi su od samog početka znali da će se to dogoditi, od Vojislava Koštunice do Zorana Đinđića. Koštunica je uvek nekako gledao da se izvuče u smislu da on ne mora da donosi određene političke odluke, jer je on formalno bio protiv Haškog tribunala. Ali se to u suštini na kraju krajeva desilo.\nU dokumentu koji su potpisali Koštunica, Đinđić i tadašnji predsednik Srbije Milutin Milutinović, a čiji faksimil objavljujemo, pisalo je da "postupak protiv Miloševića nije pokrenut na zahtev Međunarodnog krivičnog suda za ratne zločine u bivšoj Jugoslaviji, već zbog osnovane sumnje da je počinio krivično delo čl. 26 Krivičnog zakona SRJ i stoga će biti rešavan pred pravosudnim organima SRJ".\nU dokumentu se još navodi da će Milošević imati nesmetanu komunikaciju sa porodicom, kao i da se porodica garantuje imovinska i lična sigurnost.\nOvo, ipak, nije bilo dovoljno. Na insistiranje Miloševića, dokument, koji su "Novosti" pre dva dana objavile, dobio je aneks u kojem se eksplicitno navodi:\n"Slobodan Milošević neće biti izručen nijednoj pravosudnoj niti drugoj instituciji van zemlje."\nOvaj aneks, po ovlašćenju premijera Đinđića, potpisao je Čedomir Jovanović.\nSlobodan Milošević porodica SRJ porodica Milošević hapšenje Miloševića